...erbitzuei eman behar zaie garrantzia, ez royalty eta patenteei. Azken batean zeure izena agertuko da libre s...\nBAKARRIZKETA. Irlandar bikoitza, zuloan behera. Egilea(k) ARANBURU, Iker. Berria, Euskal Editorea SM 2014 (1)\n...biltzen ditu Europako mozkin gehienak, baina, royalty- ak ordaintzeko aitzakiarekin, zerga paradisuetako sozietat...\n...riak atera, nahiz eta horretarako zergak edo " royaltyak" ordaindu behar izan.\nEgunkarien topalekua. Egilea(k) GARTZIA, Erik. Berria, Euskal Editorea SM 2009 (1)\n...le bakoitza erregistratua geratzen da eta, ondorioz, royaltyak ordaindu behar ditugu. Hala ere, herriko elkarteen artean b...\nEnpresen zergak. 'Luxleaks auzia'. Zerga ihesaren epizentroan. Egilea(k) SANTAMARIA, Iban. Berria, Euskal Editorea SM 2014 (1)\n...ntzen dizkie kapital eta dibidendu irabaziei edo royalty ordainei. Beste toki askotan lortutako irabaziak Luxenburgo...\n... ziren musikarien irabazpide normala, ez diskoen royaltyak, eta orain, diskoa saldu ere zuzeneko emanaldietan saldu be...\nFagor Etxetresnak lortzeko hordagoa jo du Catak eskaintza onenarekin. Egilea(k) MARTIN, Xabier. Berria, Euskal Editorea SM 2014 (1)\n...tek finkatu dituen enplegurako gutxienekoen eta royalty -en berri duen arren Aljeriako taldeak ez duelako ezer sina...\nFagor Etxetresnen porrata gainditzen. CNA taldea. Kataluniako flotagailua. Egilea(k) MARTIN, Xabier. Berria, Euskal Editorea SM 2015 (1)\n...Ak --FagormmarkaFFagorttaldearenadda,eetahhark royalty batzuen truke uzten dio CNAri; enplegatzen duen langile kop...\nFord-ek ez zuen dena asmatu. Egilea(k) IRAZUSTABARRENA, Nagore. Argia, Komunikazio Biziagoa, S.A.L 2010 (1)\n...zetakoa garbitzeko tramankulurik. Andersonek tarteka royaltyak jaso zituen, baina ez zuen dirutzarik bildu bere ideiari es...\nGeroa bizkarra ematen ari zaio Fagor CNAri. Egilea(k) MARTIN, Xabier. Berria, Euskal Editorea SM 2017 (2)\n...izen onari eusten dion marka horren truke royalty batzuk pagatzen hasiko dira kataluniarrak aurten. Enplegu h...\n...agutzen duten hainbat iturrik. Edo erosle bat. Royaltyak pagatzeko orduaAurreikuspenak ez dira betetzen ari, izan er...\nHEMEROTEKA. Hobe beharrezko kritika Euskaltzaindiari. Egilea(k) HERNANDEZ ABAITUA, Mikel. Berria, Euskal Editorea SM 2008 (1)\n...artzeko, tradizio handirik gabeko ranking eta royalty bezalakoak arazorik gabe onartzen dituen bitartean. Biziki ...\nHappy Birthday To You: Zorionak Warnerri, zimurkeriagatik. Egilea(k) UBEDA, Garbiñe. Argia, Komunikazio Biziagoa, S.A.L 2014 (1)\n...anatuz geroztik. Urtean 2 milioi dolar jasotzen ditu royaltytan, baina zilegi ote? Norena da abestia?\nInstalazio domotikoak eta automatikoak. Egilea(k) GALLARDO VÁZQUEZ, Sergio. , LANEKI 2017 (3)\n...io produktuak garatzeko BUSing® protokoloa baliatuta, royaltyrik ordaindu beharrik gabe.\nRoyalty bat egile-eskubideen, patenteen, marken eta abarren titular...\n...>).Lehendabiziko estandar ireki bakarra da, royalty gabea mundu osoan.Diseinurako eta planifikaziorako software...\nLiburu elektronikoa. Liburu digitalen irakurgailuak eta haietarako argitalpenak. Egilea(k) SAGARNA IZAGIRRE, Andoni. Jakin, Jakinkizunak S.L. 2009 (1)\n...uki enkriptatuak eta hark salmenten estatistikak eta royaltyak ematen dizkio. Bigarrenean, berriz, bere webgunean jartzen ...\nLiteratura. Agente literarioen lana. Hezurmamitu ez den figura bat. Egilea(k) ZABALA ARTETXE, Juan Luis. Berria, Euskal Editorea SM 2014 (1)\n... Fiolek emandako azalpenaren arabera: «Agenteok egileak royalty -engatik edo egile eskubideengatik jasotzen duenaren portze...\nLiteratura: Orain bai, liburu digitalak eztanda egingo du. Egilea(k) BEREZIARTUA, Gorka. Argia, Komunikazio Biziagoa, S.A.L 2010 (1)\n...nterneteko liburu dendak %25 hori gainditzen duten royaltyak eskaintzen dizkiela. Salmenta prezioaren erdia poltsikora...\nMondragon taldeko kooperatibek ez dute osatzen enpresa unitate bat. Egilea(k) MARTIN, Xabier. Berria, Euskal Editorea SM 2014 (1)\n...atzeko haren politika ezaguna mahai gainean dela. Royalty- ak merkeago lortuko dituzte zenbat eta enplegu gehiago sor...\nPatatak eta txapela. Egilea(k) AMEZAGA ALBIZU, Josu. Argia, Komunikazio Biziagoa, S.A.L 2011 (2)\n...in liburuetan erabiltzen duten hizkuntzaren gaineko royaltyrik, hizkuntza hori sortu zuen herriari?\n...Intelektualaren Auzitegiak pataten salmentaren gaineko royaltyak onartu berri dizkie Ameriketako herri indigenei. Historiari...\nThe Beach Boys taldeak 'royalty'-ak eskatu dizkio Katy Perryri. Egilea(k) ERREDAKZIOA. , Euskal Irrati Telebista 2010 (1)\n...> Wilsonen izenak aipatu behar direla abestiaren " royaltyen zati bat eurei eman behar zaiela aipatu dute.\nTim Berners-Lee, webaren asmatzaile eta jagolea. Egilea(k) LETURIA AZKARATE, Igor. Elhuyar Zientzia eta Teknologia, Elhuyar Fundazioa 2018 (1)\n...ako estandar gisa publikatzen dituzte, patente eta royaltyetatik libre. Horrez gain, World Wide Web Foundation fundazioa ere...\nZuzendariari. Transgenikoak: berrikuntza? hobekuntza? Aukera apartari uko egin diogu. Egilea(k) BILBAO LARRONDO, Luis; ORTIZ DE URBINA, Jaime. Berria, Euskal Editorea SM 2009 (1)\n...izunarekin alderatuz, naturari egokitua eta dohainik, royalty eta egile eskubiderik gabe eskaintzen zaigun aniztasunareki...


30 langile kaleratzeko enplegua erregulatzeko espedientea kentzeko exijitzen diote CNA Taldeari - Debagoiena - Goiena.eus\n30 langile kaleratzeko enplegua erregulatzeko espedientea kentzeko exijitzen diote CNA Taldeari\nUbane Madera 2017-07-06 13:50\nEdesa Industrialeko langileak kezkatuta, gaurko elkarretaratzean.\nHorrela egin ezean, "gatazka egoeran" egongo direla jakinarazi dute Langile Batzordetik sindikatuek Jorge Parladerekin egindako batzarra bukatu berritan. "Gardentasun eta inprobisazio etengabeko honekin amaitu behar dugu eta etorkizuneko proiektu industrial serio bat eraikitzeko laguntzeko prest gaude, serioa izango dena, konpromiso eta bermeekin, eta zeresana duten eragileen babesa izango duena", gaineratu dute.\n"CNA Groupek aurre-konkurtsoa aurkeztu arren ez du hartzekodunen konkurtsoa aurkezteko asmorik. Jarduerarekin jarraitzeko asmoa dute eta errentagarritasuna hobetzeko asmoarekin egituran aldaketak egin nahi dituzte. Hala ere, amaitutako bideragarritasun planik ez dagoela esan digute. Zeresana duten eragile guztiekin negoziatzeko asmoa dutela esan digute, enpresaren egoerari irtenbidea topatzeko".\nBideragarritasun planik ez\nMezu positibo hori helarazi diete CNA Taldeko ordezkariek sindikatuen ordezkariei. Hala ere, azken horiek batzarraren gainean egiten duten balorazioa da "bilera etsigarria izan dela, ez digutela etorkizunerako planik aurkeztu".\n"Gure borondatea proiektuarekiko osoa da, baina gure konpromisorako beharrezkoa da 30 lagun kaleratzeko enplegua erregulatzeko espedientea kentzea. Ez badu horrela egiten, gatazka egoeran aurkituko gara.\n"Gardentasun eta inprobisazio etengabeko honekin amaitu behar dugu eta etorkizuneko proiektu industrial serio bat eraikitzeko laguntzeko prest gaude, serioa izango dena, konpromiso eta bermeekin, eta zeresana duten eragileen babesa izango duena", bukatu dute.\nLanuztea eta batzarrak gaur, Edesa Industrialen\nUbane Madera 2017 uzt 06 Arrasate Eskoriatza\nLanuztea egin dute Edesa Industrialeko langileek 10:00etan hasi eta 11:00ak ingurura arte. Azken egunotan jakinarazitako kaleratzeengatik eta beste...\nImanol Beloki 2017 uzt 06 Arrasate\nEdesa Industrialeko Garagartzako garbigailuen planta itxiko duela konfirmatu diete langileei, eta horren ondorioz 30 kaleratze izango direla. Jorge...


Izen berriarekin eta izanari eutsiz, langileon autoantolaketarako tresnak eskaintzen jarraitzeko prest gaude Krisiaren Seme-alabak Sare Sozialistako kideok - Krisiaren Seme-alabak Sare Sozialista - Uztarria (Azpeitia)\nUrte bat bete da jada aurreneko hausnarketa fasea amaitu eta lehen proposamen praktikoa martxan jartzeko beharrezkoak ziren baldintzak lortu genituenetik. Hala, 2018ko urriaren 19an Esklabetako eraikinaren ezker hegalaren birjabetzeari ekin genion. Proiektua altxatzen lagundu duten ehunka lagunei esker, gaur egun eraikinaren azpiegitura lanak asko aurreratuta daude: etxebizitzak martxan dira, hainbat proiekturentzako azpiegitura lanak eta prestaketak amaitzen ari dira eta proposamen berriei lehenbailehen heltzeko baldintzak aztertzen ari gara.\nKrisiaren Seme-alabaken jarduna, ordea, ez da mugatu aipatu berri dugun eraikinaren kudeaketara. Erraki Gune Babes Sarera batu gara, herrian burutu diren mobilizazio desberdinen antolaketan nahiz Euskal Herriko Gazte Sozialiston Topagunearen parte aktibo izan gara, elkarlanerako bideak ireki ditugu beste hainbat herritako kolektibo desberdinekin, eta guzti hori ikuspegi politikoa garatu eta mahai gaineratu dugun bitartean (Ikus apirilaren 17an argitaratutako txosteneko lehen bi puntuak). Euskal Herriko hainbat eta hainbat txokotako eztabaida politikoetan eta hitzaldietan parte hartu dugu eta datorren hilabete zein urteetan garatu beharreko aktibitate politikoa argitu dugu.\nAdin tarte desberdinetako jende gehiagorekin lan egin nahi dugu, eta horiekin batera eraman nahi dugu aurrera autoantolaketa prozesua; botere egituretatik bestelakoa sinestarazi nahi badigute ere, sozialismoaren eraikuntza ez baita gazte zoro batzuen ameskeria, langileriaren aterabide duin bakarra baizik.\nLangile kontrol espazioen lubakietatik haratago, desjabetuon baldintzak bizitzako alor guztietan hobetzeko borrokak prestatzeko eta horiek garaipen bilakatzeko proposamenak egin eta aurrera eramateko laguntza antolatzeko konpromisoa hartu dugu. Ez gara gure arazoak beraiek konponduko dizkigutela esaten diguten instituzio, alderdi eta sindikatuetaz fidatzen. Horregatik, dei egiten diogu langileriari bere orainari heldu eta gainontzekoekin indarrak batu ditzan. Horrela, autoantolaketaren bidez, arazo indibidual moduan ezkutaturik ageri diren arazo estrukturalei modu kolektiboan erantzuteko. Sare sozialistaren lehen eginbeharra, autoantolaketa horretarako tresnak eskaintzea da.\nEz dira nolanahikoak aurrean ditugun erronkak; jakitun gara ez dela bide errazik gauzak errotik aldatu nahi dituenarentzat. Desjabetuoi, etsipenak alde batera utzi eta geure indar eta ahalmenaren kontzientzia hartzea dagokigu: perspektiba orokorra hartzea eta praktika konkretuei heltzea. Aldi berean, praktika konkretuak elkarri lotu eta indarren batasunez aritzeko gaitasunak eskuratzea dagokigu.\nLan horietan ekarpena egiteko asmoz, Krisiaren Seme-Alabak Sare Sozialistako kideok pres gaude gure bigarren urteari ekiteko!


Bertako alkate Dave Bieter-ek Boiseko Ikastolaren lokal berriak zabaldu ditu, oraingoan jabegoan\nBoiseko Ikastolaren egoitza berriaren estreinaldi ofiziala 2015eko uztailaren 20an (argazkia KTVB 7)\nBoiseko Ikastolak --Boisen eskolaurreko haurrak baitaratzen dituen euskal eskolak-- bere instalazio berriak zabaldu ditu iragan astelehenean, hiriko alkate Dave Bieter eta Ikastolako hainbat guraso, lagun, bolondres eta haur ere bertan zirela. Berez, eguneroko ekintza normalduekin --udako saioan-- gaur hasi dira eraikin berrian, zenbait hilabetez etxea zein alboko berdegune eta ingurua behar bezala apaindu eta egoki ostean.\nBoise, AEB. Sortu zenetik 1998an orain arte, BSU unibertsitate inguruan Eliza Katolikoak erabiltzen utzitako egoitza batean jardun du Boiseko Ikastolak eta oraingoa lehenengoz jabegoan eta erabilera partekatu behar izan gabe daukan lehenengo aldia da.\nPozik daude gurasoak, irakasle eta Ikastolako langile eta bolondresak eta baita haurrak ere, metro koadrotan irabazi ez badute ere, gardentasunean, argitasunean eta egokitasunean garbiro irabazi baitute, egoitza berria, bestalde, Boiseko erdigunerako eta berdegunea ere duela jardungo baita aurrerantzean.\n(Ikus egoitza berriari buruz EuskalKultura.com-ek dagoeneko argitara emaniko artikulua)\nOihana Andion nafarra da Ikastolak egun daukan andereño nagusia eta bere ikasleen artean euskaldunen ondorengoak diren haurrak nagusi badira ere, badauzka euskal jatorririk gabe baina Ikastolak bultzatzen duen eskola eta hizkuntza eta hezkuntza ereduagatik datozkion haurrak ere.\nHona ekitaldia Boiseko Idaho Statesman egunkariaren irudietan:


LiburuTuber lehiaketa udal liburutegian — Kultura — Eibarko Udala\nLiburuTuber lehiaketa udal liburutegian\nEibarko Juan San Martin liburutegiak lehiaketa hau antolatu du Haur Liburuaren Nazioarteko eguna ospatzeko eta ume eta gazteen artean ikus-entzunezkoen bidez irakurketa sustatzeko helburuarekin. Parte hartzeko liburu bat aukeratu, bideo labur baten bidez liburu hori gomendatu, ondoren Liburutegira bidaliz. Bidalitako gomendio guztiak Liburutegiko YouTubeko kanalean jarriko dira, LiburuTuber zerrendan. Horrela, irakurleek egindako irakurketa-gomendioak eskainiko dira.\nEpea: 2021eko martxoaren 25etik apirilaren 19ra.\n6-14 urte bitarteko ume eta gazteek parte hartu dezakete lehiaketan. Hiru kategoria daude:\nLehen irakurleak (6-9 urte).\nIrakurle aurreratuak (10-12 urte)\nSuperirakurleak (13-14 urte)\nKategoria bakoitzeko irabazleari 75 euroko bonoa emango zaio liburuak erosteko.\nGustuko ipuin edo liburu bat aukeratu.\nGrabatu bideo bat aukeratutako ipuina edo liburua gomendatzen.\nliburutegia@eibar.eus helbidera bidali Liburutegiko Youtube kanalera igo dadin. Azken eguna apirilaren 19a da, 20:00etan.\nLiburu gomendioa banaka edo 2 pertsonako (LiburuTuber) taldean egin daiteke. Gehienez bi partehartzaile onartuko dira bideo bakoitzeko.\nIraupena: gehienez 3 minutuko iraupena izan behar du eta gutxienez minutu 1ekoa.\nLiburua edo ipuina aukeratu.\nAukeratutako liburua aurkeztu, ikusleari erakutsiz.\nLiburuaren titulua, egilea(ak) aipatu beharrekoak dira.\nOndoren liburuaren laburpentxoa egin, dena kontatu gabe, spoilerrik gabe.\nLiburuaren irakurketarekin jasotako emozioak adierazi daitezke.\nHizkuntza zaindua erabili behar da, esaldi laburrekin, hobe aditz jokatugabeak…\nBideoan egile batek baino gehiagok parte hartu badu, egile guztien izen abizenak eta baimenak bidaliko dira.\nBideoan agertzen diren pertsonen irudi eta datuak argitaratu ahal izateko, adinez txiki diren parte hartzaileen kasuan, derrigorrezkoa izango da gurasoen baimen sinatua eskuratzea. Haiek onartu eta baimendu beharko dute beren seme-alaben irudia agertzen den bideoa lehiaketa honetan erabiltzea eta horri dagozkion blog, webgune eta sare-sozialetan argitaratzea. Baimen eskaera bideoa jaso ondoren egingo zaio lehiakide bakoitzari emailez. Baimena bidaltzen ez duten partaideen LiburuTubeak ez dira lehiaketako kanalean argitaratuko, baina lehiaketan parte hartuko dute.\nBideoak Creative Commons (Aitortu-Ez Komertziala-Partekatu Berdin) lizentziapean argitaratuko dira Youtuben. Lizentzia horrek beste erabiltzaile batzuei bideoa berdin partekatzeko aukera emango die, beti ere jatorrizko egilea nor den aitortuz eta helburu ez komertzialekin egiten bada.\nLehiakideek aurkeztutako bideoak liburutegiko komunikazio sareetan egongo dira ikusgai.


Pablo Gutierrezek lortu du lidergoa Aiarako Birako lehen etapan - - Aiaraldea.eus\nPablo Gutierrezek lortu du lidergoa Aiarako Birako lehen etapan\nAritz Arberas 2017-03-06 21:37\nLehen etapako irudi bat. Argazkia: Aritz Arberas\nBigarren etapa bertan behera geratu zen, laugarren kilometroan eroriko masibo bat egon zelako pelotoian.\nLarunbatean Aiarako Biraren 28. edizioa hasi zen Artziniegan. Aiarako txirrindularitza elkarteek antolatzen duten kadeteentzako lasterketa aurten berrikuntzekin etorri da: 5 etapa hiru asteburutan banatuta eta neskentzako klasifikazioa eta maillota. Arabako kadeteentzako lasterketa egutegia irekitzen duen proba berrituta zetorren, kirolari gazteen ilusioa eta anbizioak piztuz.\nHorrela, lehenengo etapan, Galizia, Gaztela eta Leon edo Bizkaiko taldeak, besteak beste, gurera etorri ziren Artziniega inguruetan 44,6 kilometroko distantzia betetzeko. Garabilla igoera lau aldiz igo eta Artziniega herriguneko harbidetik pasa behar ziren.\nHasiera-hasieratik erasoaldiak hasi ziren, baina hirugarren biraren hasieran sortu zen eguneko lehen ihesaldia. Sei txirrindularik aurrea hartu zioten pelotoiari eta minutu eta erdiko abantaila lortu zuten. Txirrindulariak Arriola-Bengoa (Madis S.L), Lartitegi (Basati Bike-Busturia), Ibañez (Ecotisa-Goerna), Castrillo (Vive), P. Gutierrez (CC Efrain) eta S. Gutierrez (Aseguras-Indupime) ziren. Haien arteko kolaborazioa bikaina izan zen eta Artziniegako helmugan aurkeztu ziren, non Pablo Gutierrez etapako garaipenarekin egin zen eta sailkapen orokorra irabazteko hautagai indartsu bezala aurkeztu zen.\nBigarren etapa, bertan behera\nIganderako bigarren etapa prestatuta zegoen. Txirrindulariak Laudioko ingurabidean 42 kilometro bete behar zituzten. Hamaiketan hasi zen lasterketa, abiadura altuan eta eraso askorekin. Baina laugarren kilometroan pelotoian eroriko masibo bat egon zen, non txirrindulari ugarik jo zuten lurra hezurrekin. Ondorioz, antolakuntzak zituen bi anbulantziek osasun zerbitzuetara eraman behar izan zituzten zaurituak. Antolakuntza, Ertzaintza, epaileak eta taldeko zuzendariekin batera, ordu batez karrera berriro martxan jartzen saiatu ziren, beste anbulantzia ibilbidera ekartzen saiatuz. Ezinezkoa zela ikusita eta segurtasuna aurretik jarriz, karrera bertan behera ustea adostu zen.\nHorrela, hurrengo larunbatean Kexaa eta Murga artean jokatuko da etapa, paperean etapa gogorrena dena. Pablo Gutierrezek bere lidergoa defendatu beharko du.\n1. etapako sailkapena\n1. P. Gutierrez (CC Efrain) 1:11:17\n2. L. Lartitegi (Basati Bike – Busturia) 4-ra\n3. S. Gutierrez (Aseguras-Indupime) 10-ra\nSailkapen orokorra: P. Gutierrez (CC Efrain)\nMendiko liderra: L. Lartitegi (Basati Bike – Busturia)\nTarteko helmugak: P. Gutierrez (CC Efrain)\nTaldekako sailkapena: Basati Bike- Busturia\nLehen Arabarra: J. Arriola-Bengoa (Madis S.L.)\nLehen urteko sailkapena: S. Gutierrez (Aseguras-Indupime)\nNesken sailkapena: --\n2. etapa: Bertan behera


3D marraztea AutoCADrekin - 8 atala - Orrialdea 17 - Geofumadak\n37 KAPITULUA: SOLIDS\n3D solidoak 36.2.1 atalean definitutakoan, kapitulu honetan zehar sortu eta editatzeko metodo desberdinak ikus ditzakegu.\nObjektu sinpleetatik 37.1 solidoak\n2D profil batetik solidoa sortzeko lehen metodoa estrusioa da. Beti izan behar du profil itxita edo, bestela, emaitza azalera izango da, ez solidoa. Estrukturako profila hautatuta dagoenean, altuera-balioa besterik ez dugu adierazi edo bide gisa balio duen objektu bat hautatzeko. Hala ere, objektu horren joera eta forma ez du esan nahi emaitza solidoa bere burua gainjartzen dela eta, Autocadek errorea markatuko du eta ez du objektuak sortuko. Hori dela eta, kasu batzuetan, hobe da geroago ikusiko den teknika mekanikoa erabiltzea. Bestalde, zure aukera guztien artean angelu-joera adierazten badugu, solidoa zorroztu egingo da. Azkenean, Zuzendaritza aukerak aukera ematen du 2 puntuen izendapenaren bidez, estrukturako norabidea eta luzera adierazteko, hau da, ibilbidea erakusteko beste metodo bat da.\nSweep komandoa solido bat sor dezakezu 2D kurba itxi batetik, eta horrek profil gisa balioko du, bide gisa balio duen beste 2D objektu batean zehar. Aukeren artean, ekuazioan zehar bihurritutako bihurketa ona eman dezakegu edo eskala aldatu.\nIgogailuaren aginduak gurutze-sekzio gisa funtzionatzen duen 2D kurba itxietatik datozen soluzioak sortzen ditu. Autocadek solidoa sortzen du atal horien artean. Spline edo polyline lerro batzuk ere erabil daitezke back-up bide gisa. Solidaren azken forma ez bada betetzen, aukera berriak erabil ditzakezu, azken aukerekin agertzeko elkarrizketa-koadroarekin.\nRevolution Solids-ek ere 2D profilak itxi eta iraultza ardatz gisa edo ardatz hori definitzen duten puntuak bezalako objektu bat behar du. Ardatz objektua ez bada lerro zuzen bat, orduan hasierako eta amaierako puntua soilik zehaztuko da ardatzaren definizioa. Aldi berean, biraketa angelu lehenetsia 360 gradu da, baina beste balio bat adierazi dezakegu.


«Dantzan 30 ateratzen gara, baina atzean jende gehiago dago» : Irutxuloko Hitza\nBEREZIA EAJk irabazi du Donostiako Udalean\n«Dantzan 30 ateratzen gara, baina atzean jende gehiago dago»\nDonostiako Inauterietan parte hartuko duen 26 konpartsetako bat da Intxaurrondoko Betiko Zuhaitz. Urte osoa daramate asteburu honetarako prestaketekin, eta, aurten, xakea izango da beraien gaia.\nBetiko Zuhaitz konpartsako kideak, Inauterietako entsegu batean. (Argazkia: Irati Salsamendi)\nIntxaurrondoko Bernart Etxepare plazako lokal batean egiten dituzte entseguak Betiko Zuhaitz konpartsako kideek. Inauterietan buru-belarri sartuta dabiltza dagoeneko, izan ere, atzo, otsailaren 28an, Donostiako Inauterietako gainerako konpartsekin batera jaien hasierako festan hartu zuten parte, Illunben. Gaur, Koldo Mitxelena Kulturunearen aurrean jarritako oholtzan konpartsen aurkezpenean egongo dira, eta gauean, Intxaurrondoko kaleetatik zehar desfilatuko dute.\nHiriko Inauteriak bi astez luzatuko dira aurten, eta Intxaurrondoko konpartsakoek hitzordu ugari dituzte datozen egunetan. Bihar, martxoaren 2an, Goiztirietan parte hartuko dute, eta arratsaldean Erdialdeko kaleetan desfilatuko dute, urte osoan zehar prestatutako koreografiak erakusteko. Gauza bera egingo dute igande arratsaldean. Astelehenean Sardinaren ehorzketara joango dira, eta datozen bi asteburuetan, Loiolako Erriberan eta Altzan desfilatzeko aukera izango dute.\nBetiko Zuhaitz konpartsaren arduraduna da Lydia Lesaka, eta azaldu digunez, aurten aukeratu duten gaia xakea da. Aurreko urteekin konparatuta, aurten «jantzi sinplea» prestatu dutela aitortu du Lesakak, izan ere, arropaz gain, buruko osagarri gisa erabiliko duten txanoa soilik eramango dute soinean. Txanoak xake-jokoaren figuren irudikapenak dira. Konpartsako kideak azaldu du osagarriak arinak izateak daukan garrantzia, izan ere, Inauterietan ordu asko pasatzen dituzte dantzatzen, eta «oso nekatuta» bukatzen dutela aitortu du. «Aurten buruko osagarriak egiteko material berri bat aurkitu dugu, moldatzeko erraza eta oso arina», jakinarazi du pozik Lesakak.\n30 bat kidek osatzen dute Betiko Zuhaitz konpartsa, eta hamahiru urte beteko ditu aurten. Duela bi urte taldearen sortzaileek euren kargua uztea erabaki zuten, eta Lesakak hartu zuen konpartsaren antolaketaren erreleboa. Hala ere, Intxaurrondokoak argi eta garbi adierazi du dantzan 30 pertsona ateratzen diren arren, konpartsaren atzean jende gehiago dagoela, eta guztien lana «ezinbestekoa» dela taldea aurrera atera ahal izateko. Konpartsako kide gehienak adin txikikoak direla azaldu du Lesakak, eta horien gurasoen konpromisoaren garrantzia nabarmendu du.\n2019ko Donostiako Inauteriak gozatzeko gogotsu daudela baieztatu du Lesakak, eta aurreratu du datorren urteko Inauterietarako hainbat gairen inguruan lanean dabilela dagoeneko.\nDonostiako emaitzak, auzoz auzo\nEAJ lehen indarra da Donostian, lehen datuen arabera\nAraneta: "Kaleari itsasita jarraituko dugu"\nDonostiako udalbatzako 27 hautetsiak\nNabarmen jaitsi da PSE-EE Donostian\nCarrere: "Nahi genuena lortu dugu, erabakitze guneetan egotea"\nEAJk irabazi du Donostiako Udalean\nZubietan EH Bilduk eskuratu ditu boto gehien\nIgeldon EH Bildu izan da bozkatuena\nHaritz Arrizabalagak eta Jon Arroyok jaso dituzte boto gehien Zubietan\nAtzean Zuloa: 'Garbi janzalea'\nMaita gaitzazue ondo, egin HITZAkide!\nEtorriko al zara Bageralako Nor! festara?\nDatorren astean hasiko da 'Parketarrak' egitasmoa


Errebantxa, larunbatean Donostian - Lasarte-oria - Txintxarri.eus\nErrebantxa, larunbatean Donostian\nIñigo Gonzalez Sarobe 2019-05-13 19:18\nOstadar SKTko jokalari Haizea del Olmo, aurkariz inguratuta, errebotea hartu nahian.\nGutxigatik ihes egin die joaneko partidak, 55-60, baina ez kanporaketak. Oraindik ez, behintzat. Bost puntuko desabantaila irauli beharko du Ostadar SKTk, Gipuzkoako finala jokatu nahi badu. Larunbatean neurtuko ditu indarrak Antigua Luberrirekin berriro, Benta Berri kiroldegian, 18:00etan\nHatz mamiekin ukitu zuen garaipena Ostadar SKTk. Mihi puntarekin dastatu. Ihes egin zion ordea, beste behin. Antigua Luberrik hobeto kudeatu zituen azkeneko minutu eta segundoak, eta bost puntuko abantaila darama Gipuzkoako finalerdietako itzuliko neurketara: 55-60. Urdin-beltzek larunbat honetan jokatuko dute errebantxa, Benta Berri kiroldegian, arratsaldeko seietatik aurrera. Denboraldi honetan oraindik ez diote irabazi donostiarrari, baina pasa den asteburuan bezala jokatuz gero, aukera edukiko dute.\nAntigua Luberri bezalako puntako taldeei irabazi ahal izateko, edo gutxienez partida osoan estu hartzeko, argi zuten Ostadarreko jokalariek euren onena eman behar zutela. Erasoan eta defentsan. Eta egin zuten. Donostiarrek erosoago jokatzen dute erritmoa motela bada, eta jabetzak luzeak. Ongi indargabetu zuen hori Ander Otaegik zuzendutako taldeak: aurkarien saskira hurbiltzeko bizkor mugitu zuten baloia eta jaurtiketa ahalik eta erosoenak bilatu; eurena babesteko, hortzak estutu eta zentimetro bakar bat ere ez oparitu kantxan. Atsedenaldira berdinketarekin joan ziren: 31-31. Dena erabakitzeke zegoen.\nBi animalia horien antzera aritu ziren Ostadar SKT eta Antigua Luberri bigarren zatian. Etxeko taldea izan zen katua: beti atzetik markagailuan, baina atzaparrak zorroztuta eta harrapakina atzemateko irrikitan. Kanpoko taldea izan zen sagua: beti aurretik markagailuan, iheskor eta ehiztaria behin betiko atzean uzteko desiatzen. Minutuak pasa ahala aldatu egiten zen gidoia, behin eta berriro. Sei-zortzi puntuko aldea donostiarrentzat aurrena, bat-bikoa gero, lau, bost, hiru... Bien bitartean, lepo zeuden harmailak. Urdin-beltzek egindako denboraldi bikainak gero eta zale gehiago erakarri ditu Maialen Chourraut kiroldegira. Ez da harritzekoa: larunbatekoa bezalako norgehiagokek sendotzen dute kirol batekiko zaletasuna.\nJokalari beterano ugariz osatutako taldea edukitzeak abantailak ditu. Esate baterako, zailagoa da norgehiagokaren une beroenetan urduri jartzea eta erabaki txarrak hartzea jokatu bitartean. Hori gertatu zen larunbatean. Ostadar SKTk jokalari gazteak ditu. Fisikoki bizkorragoak dira, indartsuagoak ere bai askotan, baina uneoro intentsitate oso altuarekin jokatzen dutenez, batzuetan ez dituzte jokaldiak behar bezala hozten, ez dituzte bihotz taupadak apur bat baretzen. Jaurtiketa libreetan ere ez ziren ohi bezain fin aritu. Horrela zaila da Antigua Luberriri irabaztea. Oso gertu geratu ziren, hala ere.\nEsku-eskura izan zuten sagua harrapatzea laugarren laurdenean, Laura Gutierrezek sartutako hiruko jaurtiketa baten ostean. 51-54 eta pare bat minutu aurretik. Harmailak, sutan. Ezin izan zuten balentria egin, ordea. Lauzpabost eraso harraskatik behera bota zituzten urdin-beltzek. Baloi inportanteak galdu zituzten, eta kontraerasoan ez zuen barkatu Antigua Luberrik. Dena dela, azkenean puntu desabantaila ez zen horrenbestekoa izan, beste hiruko bat sartu eta azkeneko jabetzan baloia lapurtu eta jaurtiketa libre bat sartu zutelako. Larunbatean egindako gauza onak errepikatuta, eta hain ongi ez egindakoak murriztuta, asko edukiko dute esateko Ander Otaegirenek. Potoloa da saria, sagu bat harrapatzea baino askoz ere tentagarriagoa: Gipuzkoako final handia jokatzea.\nOstadar SKT-Antigua Luberri KE (Lauko Finala, joaneko partida)\nIñigo Gonzalez Sarobe mai 13 Lasarte-Oria


NOIZ ESPERO DEZAKEGU CHICAGO MED 6. DENBORALDIA NETFLIX-EN? - TELEBISTA SAIOAK\nNoiz espero dezakegu Chicago Med 6. denboraldia Netflix-en?\nNetflixek prest du Chicago Med seriearen seigarren denboraldi berria. Chicago Med da\nNetflixek prest du Chicago Med seriearen seigarren denboraldi berria. Chicago Med NBC berezian oinarritutako mediku drama telesail ezaguna da, 2015az geroztik emititzen dena eta Netflixera bidea 2021eko uztailean egin zuena.\nSeriea dagoeneko Hulu, Peacock, NBCren streaming plataforma eta orain Netflix bezalako streaming gune garrantzitsuetan emititu da, telesailak Gaffney-ren Chicago Medical Center-eko langileen eta haien pazienteen drama emozionala eta profesionala eskertuko duen publiko berri batera iristen lagunduko duena.\nUne honetan zazpi denboraldi inguru daude! Hala ere, Chicago Medek, uztailean Netflixera itzuli zen guztira 119 atalekin, guztira sei denboraldi antolatu dituela jakinarazi dute. Beraz, momentuz Netflixeko zaleek seigarren denboraldia kaleratzea aurreikusten dute; Horietako bat bazara, ziurtatu gure artikulua kontsultatzen duzula, estreinaldiaren datari, aktoreei buruzko kideei eta hurrengo Chicago Med denboraldiko 6. kontakizunari buruzko azken informazio guztia sartu baitugu.\nanimalien erreinua 7. atala\nZein da Chicago Med denboraldiko 6. denboraldirako kaleratze data?\nNahiz eta Netflix-ek Chicago Med saileko seigarren denboraldia kaleratuko duela iragarri, Chicago Med denboraldiaren 6. denboraldiaren data ofiziala oraindik ezezaguna da. Zenbait iturriren arabera, Netflix-ek serieko streaming eskubideak lehen bost denboraldietan soilik eskuratu zituen eta seigarren denboraldi berria oraindik ez da jakinarazi. Uste dugu arrazoizkoa dela aurreikustea Chicago Med denboraldia 6. Netflix-en estreinatuko dela 2022ko udan.\nZein dira Chicago Med 6. denboraldirako Casting Kideak?\n9. atala kaleratzeko data\nChicago Med 6. denboraldiko castingeko kideak baieztatu dira; hona hemen ikusiko dituzun aktoreen zerrenda:\nYaya DaCosta, April Sexton rolean arituko dena\nTorrey DeVitto, Natalie Manning rolean arituko dena\nNick Gehlfuss, Will Halstead rolean arituko dena\nS. Epatha Merkerson, Sharon Goodwin rolean agertuko dena\nOliver Platt, Daniel Charles rolean arituko dena\nDominic Rains, Crockett Marcel rolean arituko dena\nJessy Schram, Hannah Asher rolean agertuko dena\nBrian Tee, Ethan Choi rolean arituko dena\nTehmina Sunny, Sabeena Virani rolean arituko dena\nZer da espekulatutako trama Chicago Med 6. denboraldian?\nZoritxarrez, ez da ezer baieztatu Chicago Med denboraldiaren 6. argumentuari dagokionez. Hala ere, filma azken eta bosgarren denboraldietan amaituko dela espero dezakegu. Hala ere, gauzak berretsi ahala eguneratuko zaitugu.\nBa al dago Trailerrik Chicago Med denboraldiaren 6. denboraldian?\nBerri onak! Chicago Med denboraldiaren 6ren trailerra ofizialki agerian geratu da! Trailerra oraindik ikusi ez baduzu, ziurtatu trailerra ikusten duzula.\nErrege Magoek 3. denboraldia lortuko dute\nXbox 360 kanpainako joko onenak\nkarten etxea aktoreen rolak\nehiztari berria x ehiztaria


argudiotestuateoria - euskaljakintzaega\nEztabaidaren aurkezpena egiten da bertan. Batzuetan defendatu nahi den tesiaren aipamena ere egiten da. Atal honek 1. paragrafoa hartzen du eta, Ondorioa paragrafoarekin batera, testuko atalik laburrena da (150 hitzeko testu batean, 3-4 lerro). Hona hemen 99ko Selektibitateko gaia hartuta eman daitezkeen zenbait sarrera.\n1.1.Gaia testuinguru historiko batean koka daiteke:\n1.2 Gaira hurbiltzeko norberari gertatutakoa erabil daiteke:\n1.3 Galdera erretorikoen bidez irakurlea gaian sartu:\nJakina denez, azken bolada honetan ahozko literaturak garrantzia galdu du. Jadanik ez da aitona-amonarik ipuinak kontatzen ikusten. Zergatik galdu da horren aberasgarria den ohitura hori?\n1.4 Egungo egoera azpimarratuz:\nGaurkotasun/interes handia du gai honek. Izan ere...\nOrain dela...urte.... Gaur egun, berriz, ...\nAskoren ustez, .....da. Hala ote da benetan?\nAzaletik/ sakonki ezagutzen dut gai hau, urrunetik/hurbiletik ezagutzen dut eta.\nGaldera erretorikoez gainera, sarreraren eta hurrengo paragrafoen arteko jauzia egiteko, lotura bat erabiltzen da gehienetan. Hona hemen horietako batzuk:\nGaia jorratzeko honako puntuak erabiliko ditugu: ...\nGai hau aztertzerakoan, honako puntuak hartuko ditugu kontuan:\nPasa gaitetzen, bada, gaia atalez atal garatzera.\nArgudio testuaren muina da atal hau. Bertan biltzen dira artikulugilearen hipotesiak, jarrerak...; bere ideiak defendatzeko erabiltzen dituen arrazoi guztiak, alegia. Baina, kontuz!, hierarkia (mailaketa) baten arabera antolatu behar dira argudioak. Paragrafo bakoitza argudio baten inguruan antolatuta dago, eta ideia eta argudio bakoitzak paragrafo bat hartzen du (ideia bat = paragrafo bat).\n2.1 Argudiaketa motak:\n2.1.1 Autoritate argudioa:\nPertsona, elkarte edota erakunde baten iritzia erabiliz, artikuluko tesia sendotzeko erabili ohi dugu argudiatze modu hau.\n2.1.2 Irakurlea eta idazlea talde bereko:\nArtikulugileak bere pentsaera beste askorena dela agertzen du. Pluraleko lehen pertsona, gu, azpimarratzen da argudiatze mota honetan.\n2.1.3 Adibide bidezkoa:\nIritziak argiago, ulergarriago, eta, aldi berean, pisu handiagoko egiten dituen argudiatzea dugu hau.\n2.1.4 Tesien kontrajarpena:\nNorbere eta besteen tesiak eztabaidatuz, arrazoizko tesi bat proposatu bukaeran.\n2.2 Testuaren batasuna\nTestuak barne lotura izateko, elementu hauek erabiliko ditugu: antolatzaileak (lokailu-juntagailuak) eta erreferentzi baliabideak.\nTestua eta arrazonamenduaren haria bideratzen dute. Kontsultatu ondorengo antolatzaile bildumak:\nAntolatzaileen zerrenda 1\nAntolatzaileen zerrenda 2\n2.2.2 Erreferentzi baliabideak:\nTestuan agertutako elementu bat beste era batera aipatzeko moduak dira. Guk ordezkapena eta pronominalizazioa hautatu ditugu:\nZerbait modu ezberdinez aipatzea da. Ordezkapenaren bidez, elementu bat behin eta berriro ez errepikatzea lortzen dugu.\nOso une larriak igarotzen ari da Maradona. Azken hiru egunak Montevideoko ospitale batean igaro ditu Maradonak. Medikuak dioenez, bihotz gaixotasunak jota dago Maradona, urteetan kokaina hartzeagatik.\nOso une larriak igarotzen ari da Maradona. Azken hiru egunak Montevideoko ospitale batean igaro ditu izar argentinarrak. Medikuak dioenez, bihotz gaixotasunak jota dago futbolari ospetsua, urteetan kokaina hartzeagatik.\nIzenordain eta aditzondoenak bereiziko ditugu.\nIzenordaina: izenordaina berriro ez errepikatzeko, hau, hura, bera, hauek... erabiltzen ditugu erreferentzia egiteko.\nAditzondoa: gehienbat aurretik aipatutako lekuren bati egiten dio erreferentzia (han, bertan...)\nAdibidez: Txikitan sarriago joaten ginen herriko plazara. Han elkartzen ginen koadrilako guztiak eta bertan igaro genituen unerik zoriontsuenak.\n3. KONKLUSIO EDO ONDORIOAK\nArgudio testuaren azkeneko paragrafoa hartzen du. Atal honek bi helburu ditu funtsean: batetik, testuan zehar garatutako ideia nagusia(k) laburbildu, eta, bestetik, ondorio batzuk atera.\nErabiltzen diren lokailu-juntagailuak hauek dira: beraz, hortaz, aurreko guztia laburbilduz, honako ondorioak atera daitezke, amaitzeko...\nAurreko guztia laburbilduz, zera esan daiteke: tresna erakargarria eta probetxugarria da telebista egoki erabiltzen jakinez gero. Ondorioz, zure esku dago programak eta orduak ondo aukeratzea. Gogoratu, beraz: telemandoak telebista itzaltzeko ere balio du.


"Kulturari lekua kentzen ari" direla salatuko du Txosna Batzordeak - Busturialdeko Hitza : Busturialdeko Hitza\nUda Txosneroan egindako ekarpena luzatzeko asmoz, Bermeoko Txosna Batzordeak zazpi ekitaldi kultural antolatuta zeuzkan Andra Mari eta Santa Eufemia jaietarako; “kalean egiteko zazpi ekitaldi lasai eta seguru ziren”. Udalaren aldetik horiek egiteko debekua jaso zuten, eta hortaz, ekitaldi horiek hilaren 17an, 18an eta 19an egiteko baimena eskatu zuten. Horietan ere ezingo dute egin, debekua jaso baitute: “Jaietatik hurbil dauden egunak direla esan digute”.\nAipatu dutenez, antolatutakoak ez ziren jai giroko ekitaldiak, herriko talde desberdinen erakustaldiak ziren, “horiei lekua eta ikusgarritasuna ematea zen asmoa”. Ekitaldi horiek debekatuta, Bermeoko Udala herriko taldeei ikusgarritasuna kentzen ari dela uste dute, bai eta kulturari lekua kentzen ere: “Kulturak gizartean bere lekua dauka, eta kultura segurua da”.\n“Kulturari kentzen ari diren lekua” salatu gura du Bermeoko Txosna Batzordeak. Horretarako, prentsaurrekoa deitu dute Santa Eufemia egunerako, biharko, hain zuzen ere; Lameran egingo dute, 18:00etan.\nAlkartasuna dantza Taldearen, Xixili Gimnastika Taldearen, Buselektrikue Antzerki Taldearen edota Kubatar Salsaren emanaldiak zeuzkaten prestatuta, Bermeo Arraun Taldearen eta Amnistiaren Aldeko eta Errepresioaren Aurkako Mugimenduaren laguntzagaz presoen aldeko batel estropadak antolatzekoak ziren, eta horrez gain, Tor Magoaren ikuskizuna eta umeentzako kontzertu lasai bat ere bazeuden aurreikusita. Egitarauan parte hartzekoak ziren talde guztiak deitu dituzte biharko prentsaurrekoan parte hartzera, eta egoera salatzeko talde argazkia ateratzera.


Ziklo honek jolas bat proposatzen du: loturak osatzea, agerikoak eta ezkutukoak diren loturak; hau da, aurretik dakizkigun loturak eta gerora begira egiten ditugunak. Ariketa honen helburua belaunaldi ezberdinen arteko autore handien arteko konexioak bilatzea da, gaur egungo autoreen eta egile zaharren arteko loturak bilatzeko. Xede nagusia horien artean gai eta estilo berdinak aurkitzea izanen da, hala, gure garaiko zinemagileak egile historikoekin lotuz. Chris Marker, Maya Deren, Jean Vigo eta Agnes Varda izanen dira, besteak beste, landuko ditugun zinemagileetako batzuk.\nKONTRA KORRONTEAN IGERI EGINEZ (NADAR A CONTRACORRIENTE)\n1931ean, Ikuspuntu jaialdiaren aita espiritual Jean Vigok Taris izeneko filma egin zuen. Igeriketa txapeldunaren izen bera darama pelikulak. Abangoardiako kontzeptuek eragin handia izan zuten zuzendariarengan eta, horri jarraikiz, obra honek ur barruko irudi ahaztezinak biltzen ditu.\nJean Painleve surrealimo eta dadaismoaren artean aritu zen zientzilari eta zinemagilea izan zen. Bere bizitza osoa eskaini zion zinemaren balioa handitzeko lanari eta indar hori bere pelikula ugarietan isladatuta geratu zen. Izan ere, 200 film baino gehiago egin zituen. Egun honetan, Itsasoko zaldia (El caballo de mar) pelikula proiektatuko dugu, berak egindako pelikulen artean txalotuenetarikoa izan dena. Itsasoa (El mar) igeriz egindako film bat da. Victor Iriartek “igeriz” egin zuen film hau eta itsasorik gabeko hiri baean egindako ikerketa batean oinarritzen da. Ingurua (El cerco) Ricardo Iscar eta Nacho Martinen pelikula da eta 2006ko Berlinaen film labur onenari eskainitako saria jaso zuen. Kadizko kostaldean kokatuta, hegaluzearen arrantzaren inguruko istorioa kontatzen du; isatsoko zinemaren alorrean egin den pelikulen artean harribitxi bat da.\nZiklo honen bidez elkarrizketa bat sortu nahi dugu iraganaren eta orainaren artean. Joan eta etorriko bidai bat sortu nahi dugu, eta horren harira, Victor Iriarteri lerro batzuk idazteko eskatu diogu. Honako hau erantzun digu: “Itsasoa (El mar) pelikulari buruz idatzi dezakedana zinema ikusteko moduari lotuta dago. Ikuslea beste pelikula batzuekin konektatzea da obra honen bidez lortu nahi dudana; etenik gabe igeri egiten dugunean bezalaxe, esperientzia bat izatea gustatuko litzaidake, harremanak eta loturak sortzeko igeriz egiten den esperientzia bat”. Guk horri ohar bat gehitu nahi diogu: kontra korrontean igeri egin daiteke ere bai. Ur-saio honetaz gozatu ezazue.\nUrriaren 26a, osteguna, 20:00 O.


Sukaldaritza liburua/Errezetak/Hostore azkarra — Wikibooks\nSukaldaritza liburua/Errezetak/Hostore azkarra\nMarrubi eta krema milorri\nIndar irina: 250 g. bahetu.\nIrin ahula: 250 g. bahetu.\nUra: Hotza 250 ml.\nGatza: 5 g.\nMargarina edo gurina: 425 g. Karratutan.\nGurina izozkailuan eduki eta 3cmx 3cmko dadotan moztu.\nHotz dagoen gela eta mahai batean ( garai batean marmoletako mahaietan egiten zen ) irinarekin sumendi bat osatu. Jarri erdian: gatza, gantza eta uraren erdia.\nBehatz puntekin hasi poliki-poliki osagai guztiak bateratzen, eta lehortu ahala, ura gehiago gehitzen joan, ur gehiena gehitu arte. Oreak ez du ez gogorregia ez bigunegi geratu behar eta horretarako ur kantitatea zaindu egin beharko da.\nOrea 15 minutu inguruan landu kontu handiarekin, gantza gehiegi biguntzen utzi gabe.\nLehen orea hau egina dugunean, pertz batean jarri zapi busti batekin edo plastiko gardenarekin estali, eta bere horretan izozkailuan 30 minutuan utzi.\nHemen hasten da hostorea prestatzeko garaian, bueltak ematea deitzen zaion fasea. Kasu honetan, oreari 3 buelta bikoitz emango dizkiogu.\nBuelta bikoitzak: Ate bikoitzaren moduan tolestea, hau da, orearen erdi bakoitza\nbere baitan eta ondoren bi erdiak ere berdin.\nIzozkailutik atera eta mahaiaren gainean, arrabolarekin bere luzera hirukoiztu egingo dugu.\nTolestura bikoitza eman, estali, eta hozkailuan 10 minutuan eduki.\nOrea berriro arrabolarekin luzatu hirukoiztuz, bigarren kasu honetan ere tolestura bikoitza eman. Hozkailuan sartu, eta 10 minutu eduki.\nBerriro luzatu eta hirugarren tolestura bikoitza eman, utzi 10 minutu hozkailuan.\nHostorea egiteko indar irin erdia edo 2/3 bat erabiltzea garrantzizkoa da, hau da, %9tik %11ra bitarteko proteina kopurua duten irinak. Irin ahula erabiltzeak luzatzea asko erraztuko du, baina ez da berdin altxatuko.\nKoipea berriz, goxoena gurina erabiltzea bada ere, prestatzeko garaian zailtasunak ditu fusio tenperatura baxua duelako. Horregatik, gaur egun margarina bereziak saltsan izaten dira fusio tenperatura altuagoekin hostoreak errazago egiteko.\nOrea egiteko ura ahalik eta hotzen erabili eta prestaketa gela ere hotza egotea komeni da, baita luzatzeko mahaia ere. Berotasunak gurina bigundu eta luzatzea zaildu egiten du.\nPrestatu behar dugun hostore zatiaren tamainaren arabera, ohikoena 220ºC-200ºC-tan egostea izaten da.\nGurina orean sartutakoan, ez da inoiz eskuekin oratu edo puskatu behar; bildu beharko bagenu, beti geruzak osatuz bezala egin beharko genuke.\nHostorea luzatzean, gantza barruan ongi banatzen saiatu. Hori gainera, gantza gehiegi bigundu edo kanpora irten gabe egin behar da.\nGurina kanpora ateratzen ikusiz gero, hurrengo buelta eman aurretik hozkailuan ongi hoztu.\nOre bakoitzari buelta kopuru desberdinak eman daitezke, zenbat eta buelta gehiago eman, orduan eta gehiago altxatuko da orea labean. Baina buelta gehiegi emanez gero, geruza desberdinak batu eta ez litzateke altxatuko.\nHostore orearekin, besteak beste, prestaketa hauek burutzen dira: Palmera, abanikoak, milorria, tatin tarta, bandak, wol-au-ventak....\nPalmera: Hostorea luzatu eta azukreztatu egiten da. Jarraian, bi aldeetatik biltzen joaten da, erdian elkartu arte. Estalki desberdinak jartzea badago.\nAbanikoa: Hostore fin bilduari abaniko forma eman eta egosten da. Azukrea eraman dezake, eta estalkiak ere bai.\nVol-au-venta: Betetzeko hostore opiltxoa dugu. Bi geruza hostore borobil moztu, eta bigarrenari, erdian, pasta mozteko txikiagoarekin markatu egingo da. Jarri lehen geruza, labeko erretilu batean eta margotu alboak uraz edo arrautza irabiatuz. Jarri gainean bigarren borobila.\nOrrialdearen azken aldaketa: 14 otsaila 2022, 17:28.


Erosi Erogan Bilbon\nErogan Webgune ofiziala\nDroga tratamendua potentzia\nKapsulak Erogan Bilbon\nOrdena Erogan kapsulak Bilbon\nAntolatzea botikak tratamendua potentzia Erogan Bilbon erdi prezioa -50%!, behar:\nBete eskaera orria web-orri ofiziala, behar duzu sartu ordena formularioa Zure harremanetarako datuak;\nEta laster jarriko da harremanetan Kudeatzailea, hamar minutu baieztatzeko, telefonoa arabera ordenatu;\nZure galdera guztiak erantzun entrega, besterik gabe, bete eskaera orria eta Kudeatzaile bat deitu ahal izango duzu laster\nOrdainketa bakailao on partzelaren.\nLortzeko droga tratamendua potentzia Erogan Bilbon (Espainia) - agindua, gaur egun, bada baino gehiago lortu behar Duzu €39!\nNola erosi Bilbon Erogan\nGaur egun, soilik 50% off DESKONTUA\nUnitate ordena bat egiteko berehalako ordena deskontua prezio bat izateko droga tratamendua potentzia Erogan Espainia eta prezio bereziak €39. Barruan 15 minutu izango Duzu dei Kudeatzailea baieztatzeko zure eskaera stock Lortzeko eta ordaintzeko ondasunak postetxean edo mezularitza nork emango lurzati edo mezularitza jaso ondoren, droga at bezeroaren helbidea Bilbon.\nNon erosi EroganBilbo, Espainia\nErosi behar baduzu, kapsulak Erogan at prezio bereziak Bilbon idatzi Zure informazio pertsonala sartu eskaera orria egiteko ordenatzen produktu potentzia, ondoren, get free kontsulta bat gure espezialista hamar minutu kontsultatu buruz droga Eragon eta antolatu bizkortu bidalketa. Egin eskaera entrega bidez (postaz courier etxea (ordainketa jaso ondoren, partzelaren)), edo recoger elementua entregatu lurzatien mail (ordainketa-posta jaso gainean). Entrega droga Bilbon Zure helbidea eta zehatza kostua entrega zehaztutako helbide arabera alda daiteke hiria Espainia berretsi prezioa Kudeatzailea ondoren erreserba web-orri ofiziala.\nDroga saltzen da kartoiak dauzkaten 1 edo 2 babak (10 eta 20 kapsulak, hurrenez hurren).\nGaur egun, soilik 50% off DESKONTUA Presarik\nErosi ahal izateko Espainiako beste hiri batzuk Erogan\nHiria Espainia non erosi Erogan Erogan\nErogan Madrilen Erogan Bartzelonan\nErogan Granada Erogan Sevillan\nErogan Malaga Erogan Tenerife\nErogan Valentzian Erogan en Palma de Mallorca\nErogan Alacanten Erogan en Almería\nErogan in Aviles Erogan in Fuerteventura\nErogan in Heron Erogan Ibiza\nErogan Jerez de La Frontera Erogan La Coruña\nErogan Lanzaroten Erogan Las Palmas de Gran Canaria\nErogan Menorca Erogan Murtzian\nErogan Reusen Erogan San Sebastian\nErogan Santa Cruz de La Palma Erogan Santander\nErogan Santiago De Compostela Erogan Vigo\nHanditzeko potentzia modu natural boterea gizon bakoitzak, bada, hitz egiten ari gara hasierako etapa inpotentzia. Nola egin — arazo txikiak. Garrantzitsua da gogoratzea metodo lagundu dezake pertsona bat, agian, ez da eraginkorra beste.\n3 martxoa 2020\nPotentzia hobetzea. Potentziarako elikadura\nGizonezkoen potentzia areagotzen duten produktu erabilgarrien zerrenda, gizonezkoen indarra lortzeko dieta zuzentzeko aholku baliagarriak.\nGizonen organo genitaletatik alta\nGizonengan kitzikatuta dagoenean organo genitaletatik ateratzea fisiologikoa izan daiteke, ez du mehatxurik suposatzen, eta sexu bidezko gaixotasunak daudela adierazten du.\n28 Abuztu 2021\nOrdena Erogan Bilbon % 50 bakoitza


Jarri kapitalista bat zure bizitzan – Hala Bedi\nHala Bedi > Opinions > inakietaio > Jarri kapitalista bat zure bizitzan\nJarri kapitalista bat zure bizitzan\nIñaki Etaio: Jarri kapitalista bat zure bizitzan\nLangileok diru publikoz lagundutako enpresa transnazionalak behar ditugu zabaldu den birus baten aurrean txertatuak izateko. Gero, ikusi behar enpresak hartutako konpromisoak betetzen dituen ala ez… Bitartean milioi euroren fluxuak konpainia erraldoi kapitalisten osasuna hobetzen du. Etengabeko botere-dosiak jasotzen dituzte, bat bestearen atzetik, langileok txerto-sortak txaloka hartzen ditugun bitartean.\nBenetan deigarria da nola munduko estatu boteretsuenak ez diren gai osasun-larrialdia sortu duen birus baten kontra txerto bat sortzeko. Ekimen pribatuen esku egon da guztion osasuna. Ekimen pribatuen eskuetara guztion dirua bideratzen den moduan.\nBenetan deigarria ere, zein arreta gutxi jarri zaion kontu honi bere burua ezkertiartzat definitzen duten sektoreetatik. Halako osasun-industria potente bat ez da sortzen egun batetik bestera, bai, baina etorkizunera begira ere ez omen da ikusten… Eusko Jaurlaritzaren “Euskadiko Berreskurapen eta Erresilientzia Programan”, behintzat, ez dago halako zerbaiten zantzu erresilienterik… ezta Nafarroako Gobernuaren “Nafarroa suspertu” estrategian bide honetan suspertuko duen zantzurik ere… Are gehiago, Ebroren hegoaldean garatutako “España puede” plan horretan, ematen du Estatu espainiarrak ere ezin duela halako zerbait planteatu. Ezta Estatu frantsesak ere.\nHurrengo kutsatze masiboan bioteknologiako transnazionalei begira jarraituko dugu. Gure salbamena izango dira.\nBeno… eta Estatu egituretatik bertatik, oztopo erraldoien kontra bere txerto propioak garatzen eta jada aplikatzen ari den Kubari buruz, hobeto ez hitz egitea… Kuban oso gaizki daudela eta hona ez gara etorri sozialismoaren apologia egitera… Baztertu hori.\nPosible diren munduetako mundurik onen honetan, kapitalaren txertoek langileon osasuna babesten duten bitartean, kapitalisten laguntza eskatzen jarraitzen dugu. Ez daitezela joan, ez ditzatela mugi beren enpresak Euskal Herritik. Behar ditugu. Haiek gabe langabezia eta pobrezia zabalduko dira, Covid-ak egin duen bezala. Langabezi olatu berriak heltzen dira eta ezin dugu haien euskarririk gabe bizi. “Ez alde hemendik! Utzi lanean” da leloa. Ezin dugu gure plusbalia eman gabe bizi. Eta adoretsuki ez joateko insistitu ostean gure kapitalista maiteak urruntzea erabakitzen badu, beste kapitalista bat maitemindu beharko dugu, halabeharrezko gorteatze ariketa batean. Sedukzio dantza honetan musika instituzioen esku doa, orkestra guztion diruen kontura, txertoekin bezala. Beste behin ere. Behin eta berriro.\nEnpresak publifikatzeari buruz edo langileok behar ditugun arloetan enpresa publikoak sortzeaz hobeto ez hitz egitea. Nahiko deseroso geratzen da, ezkerretik ere… Utz ditzagun halakoak kubatarrentzat, edo Ipar korearrentzat…\nBitartean, instituzioek, Estatu egitura bezala, bete ditzatela beren papera orkestra zuzendari gisa: kapitalisten etekinak bermatu enpresaren erritmora dantzatzen duten langile diziplinatuak ziurtatuz. Musika hau ez gelditzeko, instituzioetan dauden kapitalisten ordezkariei botoa ematen dieten langile obedienteak, hain zuzen ere.\nKondenatuta omen gaude. Haiek gabe ez omen gara deus. Kapitalistekiko lan-ezkontzarik gabe ezin dugu bizi. Ezkontza gidatzen duen apaiza instituzionalaren gupidarik gabe, ezta ere. Haiei esker daukagu lana, elikadura eta osasuna, eta haiek ere eskaintzen digute behar dugun entretenimendua, aisialdirako behar ditugun telebista-programak, futbola, arropa-beherapenak, kontsumoa…\nErresilientzia ez ote da krisi baten ostean kapitalista estuago besarkatzea?\n← Marikoi zikina\nCamino de tierra →\nSuscribe to Iñaki Etaio's Opinions


Lauroko ikasleak ITP eta BEC-eko ekitaldian, Industria Erronka programaren amaieran – Lauro Ikastola\nLauroko ikasleak ITP eta BEC-eko ekitaldian, Industria Erronka programaren amaieran\nLauro Admin erabiltzeak argitaratua. 23 martxoa, 2022.\nMartxoaren 23an Industria Teknologia eta Marrazketa Teknikoko ikasleek Industria Erronkaren azken ekitaldian izan ziren, Ohiane Uriarte irakasleak lagundurik, FMEN eskutik datorren jardueran hain zuzen.\nGoizean ITP AERO bisitatu zuten Zamudioko Parke Teknologikoan eta hegazkinen motorearen parte desberdinak nola diseinatzen, fabrikatzen eta montatzen diren ikusi zuten. Ikasleek ingeniari desberdinekin tailerrak eta enpresako eraikin desberdinak ikusteko aukera izan zuten. Oso gustora agertu ziren! Bisitaldi hau ITP-k Twiterren ere iragarri du: IKUS HEMEN\nAmaierako jarduera hauen aurretik, Industria Erronka programarekin bi enpresa etorri zaizkigu Ikastolara industriaren mundua ikasleei hurbiltzeko, Teknalia eta Manufacturas Eléctricas S.A.U. – MESA.\nElkarlana, STEAM eta sariak Bermeoko lasterketan21 martxoa, 2022 Mª Angeles Garai, Bizkaiko lehen andereñoa zendu da24 martxoa, 2022


Mikel Otero: «Ispilu aurrean jarri nahi dugu bakoitza, ea noraino hel daitekeen» | Politika | Berria\nEusko Legebiltzarrerako hauteskundeak. Ondorena. Mikel Otero. EH Bilduko Arabako zerrendaburua\n«Ispilu aurrean jarri nahi dugu bakoitza, ea noraino hel daitekeen»\nOteroren ustez, agerian geratu da herritarrek ezkerreko alternatiba gisa ikusten dutela EH Bildu, eta hori saritu dutela. Ez du uste EAJren eta PSEren arteko gobernua aukera bakarra denik: «Jokoa irekia dago», azaldu duenez.\nIntentsitate handiko gaua izan zen igandekoa. «Urduritasun handiarekin» bizi izan zuen Mikel Otero EH Bilduko Arabako zerrendaburuak (Alkiza, Gipuzkoa, 1972). Zenbaketaren lehen uneek erakutsi zuten EH Bilduk goranzko joera zuela: «Ikusten genuen oso gora gentozela leku askotan, horietako batzuk espero ez genituen tokietan». Amaieran urduritasunari pozak egin zion tokia.\nZer interpretazio egiten duzu?\nBatetik, herritarrek lau urtetako lana berretsi dute, eta konfiantza eman digute. Oro har, ikusi da EH Bilduren bueltan ezkerreko alternatiba bat dagoela. Bestetik, jokoa irekia dago. Hainbat gehiengo osa daitezke. Badirudi batzuek aukera bakarraz hitz egin nahi dutela. Guk, aldiz, esaten dugu herri honetan aurrera egin behar badugu subiranotasunaren eta ezkerreko alternatiba baten bidetik izango dela, eta EH Bilduk tarte horretan ibili behar duela.\nAraban igoera handia izan du EH Bilduk. Zer esan nahi du horrek?\nAzken hamarkadan Araban aldaketa soziologiko bat izan da. Aurreko hauteskundeetan pixkanaka ari ginen igotzen, baina orain gertatu den kolpea oso ikusgarria izan da. Araban, %50ak bakarrik bozkatu du, baina azken hauteskundeetan baino 14.000 boto gehiago lortu ditugu. Ia-ia lautik batek EH Bilduri eman dio botoa, eta emaitza horrek indar handia du. Gasteizko emaitzak historikoak dira, %23ren bueltakoak. Agurainen, %20ko aldearekin irabazi dugu, %45 lortuta.\nBizkaia eta bereziki BIlbo Handia delakoa erronka izan duzue azken urteetan. Aurrerapausorik eman duzue?\nBai. Orain arte nolabaiteko egonkortasuna azaldu du lurraldeak, baina gauzak mugitzen hasiak dira, guretzat estrategikoak diren tokietan. Adibidez, Ezkerraldean: osorik hartuta, emaitzak hobetu dira, baina Sestaon edo Santurtzin, lan handia egin denez, gureganako joera bat etortzen ari da. Galdakaon eta beste herri batzuetan gorakada handiak izan dira. Bilbon bigarren indarra gara. Joera bat da, eta oso poztekoa. Herritarrek ikusi dute badela alternatiba bat; gauzak egiteko beste modu bat.\nAbstentzio handiko testuinguru batean, boto kopuruan igo den alderdi bakarra da EH Bildu. Non elikatu da?\nLekuan-lekuan, kontu desberdinetatik. Batetik, gure militantzia aktibatzeko gaitasuna erakutsi dugu. Ohiko boto emailea ez da etxean geratu, ez besteak bezainbeste. Bestetik, gazteak oso aktibatuta ikusi ditugu. Duela lau urte bozkatzen ez zuten gazte horietako askok eman digute babesa. Gero, Podemosek bilakaera trakets hori. Azkenik, Ordizia eta inguruko herrietan, eta Zaldibar eta inguruko herrietan badago orain arte egindako kudeaketaren aurka joan den boto bat.\nEsanahi berezia du horrek?\nHerritar horiek gertuagotik edo azalean bizi izan dute krisia, eta haren aurrean orain arteko gobernuak ez duela behar bezala erantzun. Zaldibar inguruan, Eibarren, Ermuan izan dugun igoera kudeaketa jakin baten kontrako botoak dira. Gure jarrera babestu dute, eta Ordizian, berdin.\nPandemiaren eraginaz harago, Otegik aipatu du abstentzioak Jaurlaritzaren gaineko zalantza adierazten duela. Hala bada, oposizioak aukera galdu du?\nLana dugu egiteko, bai. Hauteskundeak bai edo bai, lehenbailehen eta egoerari jaramon handirik egin gabe egitea bultzatu dutenek egin beharko lukete autokritika. Hautetsontzitara joateko errefusa azaldu du hautesleriak. Berdin zait nori egiten dion kalte eta nori onura; parte hartze apala ohartarazpen bat da hauteskundeetara deitu duenarentzat. Hortik aurrera, gobernuan ziren alderdiak eserleku kopuruan gora egin dute, baina ezin dute hain erraz esan gobernua berretsi dutela: 55.000 boto galdu dituzte bien artean. Bereziki, EAJk.\nEAJ eta PSEren arteko gobernu bat egintzat ematen bada ere, sozialistek norabidea alda dezakete?\nIkusi beharko da. Kontraesanezko diskurtsoa dute. Esan dute akordioen alderdia direla, baina gero praktikan diote EAJrekin soilik egon daitezkeela gobernu batean. Guk diogu ezin dela egintzat ezer eman une honetan, eta datozen urteetan mundu guztiak hausnarketa egin beharko dugu. EAJk ere bai. Badaki gaur egun PSE-EEri kateatuta egoteak burujabetasunean urratsak egitea galarazten diola. Horregatik bata bestearen eraginpean, ezerezean geratzen dira bai arlo sozialean bai burujabetzarenean egin ditzaketen ekarpenak. Guk ez dugu ontzat eta egintzat ematen orain arteko formula.\nBIlera sorta bat iragarri duzue, bai alderdiekin, bai eta gizarte eragileekin. Zer jarriko duzu mahai gainean?\nGure ekintza politikoaren bi adar nagusiak. Herri honek aurrera egiteko burujabetzarako tresnak behar ditu, bai ala bai. Horren gaineko hausnarketa partekatu nahi dugu alderdiekin eta eragileekin. Ezin bada aurrera egin, alor sozialean konpromisoak bilatu behar ditugu datozen urteetan etorriko den esfortzu izugarri horretan inor atzean utzi behar izan ez dezagun. Horretarako, aldaketa asko egin behar dira; ea zer zutoin egon daitezkeen abiatu berri den bide honetan partekatzeko. Gure aldetik, saiatuko gara. Azkenean, orain arteko bidea antzua da, eta egoera bereziegia da berdin jarraitzeko.\nEH Bilduk, PSE-EEk eta Elkarrekin Podemos-IUk 38 parlamentari dituzue. Hala ere, sozialistak uzkur agertu dira. Goizegi da halako gobernu baterako?\nEsan dezakedana da guk aukera guztiak jorratuko ditugula. Bideak esango digu ea akordioren bat lor daitekeen. Erraza dela? Badakigu ezetz. Aurretik jarrera ezkorra dago. Itxia dagoela guztiz? Goiz da oraindik hori esateko. Guk bakoitza ispiluaren aurrean jarri nahi dugu, jakiteko ea noraino hel daitekeen. Auzia ez da akordioak egon daitezkeela, baizik eta zer nahi dugun bakoitzak eta zer oinarritan egingo liokeen aurre egoerari. Hortik aurrera, hitz egin daiteke.\nEusko Legebiltzarra aldatu da. Zer nabarmenduko zenuke?\nJarleku kopuruan gora egin du EAJk, baina bidean 50.000 boto utzi ditu. Ez dira ergelak, eta, kanpora begira azpimarra hori egin ez arren, aztertuko dute. PSE-EEk ez du Espainiako Gobernuan egotearen ikusgarritasuna inondik inora baliatu, eta aukera politiko zaharkitu bezala aurkezten da. Podemosi begira, azken urteetan hemen behintzat herri honetan ibili duten noraeza eta ika-mika ordainarazi dizkio jendeak. PP-Ciudadanosek ez dute ezer herri honi eskaintzeko; garaiz kanpo daude, beste norabide batean. PPren noraezak Voxen indartzea ekarri du. Araban, 4.000 boto gutxirekin nahikoa izan zaio, eta batzuk pentsatu beharko lukete abstentzio handiko hauteskunde batzuetara deitu izanak Voxen sarrera erraztu duela. Albiste txarra da.


2010 UZT. 27\nBilbon gizon batek bere bikotekidea hil izana gogor salatu du EAJk\n2010 UZT. 22\nEAJk Lopezen gobernuari galdetzen dio Ibarretxeren gobernuak martxan jarritako “bizitza osasungarria\n2010 UZT. 21\nEAJk Jaurlaritzaren jarrera gaitzetsi du, EAEko euskaltegi homologatuek ez dakitelako zenbateko diru\n2010 UZT. 19\nEAJk salatzen du Lópezen exekutiboak oposizioko alderdi politiko guztiak giza eskubideen Kongresutik\n2010 UZT. 17\nIñigo Urkulluren Hitzaldia Durangon 10.07.17\n2010 UZT. 14\nEAJk bere ardura agertzen du soldatak jaisteak hitzartutako hezkuntzan izan ditzakeen ondorioengatik\n2010 UZT. 10\nArrigorriagako Ikurrinaren Martxa


Herriz Herri - Suhuskune (NB) | 2022ko Urtarrilaren 13a\nSuhuskune: Heriotza - Betsu afaria\nUrtarrilaren 5ean iragan dira Suhuskuneko Elizan, Jean-Louis Etchebehere Altzugaratekoaren ehorzketak. Gazterik Parisera joana, han eraman du bere ibilbidea. 1989an sortu zuen argi-indar edo elektrizitate muntatzeko enpresa, bortz langilerekin.\n2007an hartua zuen bere erretiroa. Suhuskuneri biziki atxikia zen. Doluminak bere espos lagunari eta bi alaberi.\nBertsu afaria: xehetasun gehitzea\nJoan den astean aipatu dugu bertsu afaria Ortzaizeko ikastolak antolatzen duela, huts bat egin dugu ez baitugu eguna aipatu. Urtarrilaren 22an iraganen da, herriko gelan, (19:00) hurrup eta klik eta ondotik bertsu afaria. Oroitarazten dugu Jon Maia eta Patxi Iriart bertsulariak direla gaualdiaren animatzaile izanen. Etorri memento goxo baten pasatzera!


Bastidarra: Esne Euskal Herrian, fabrikazioa eta salmenta jogurt artisau baten eskala eta IBASKI EKIA\nHarrera | Esnetegia | Gure jogurtak | Zuzenean erosteko saltegia | Prentsan | Harremanak\nNor gira? Gure etika…\nBastidarra enpresa, Euskal Herri barnekaldean aurkitzen da, Bardozen. Euskal Herrikoak eta eskuz eginak diren jogurtak eta gasna xuriak ekoizten ditugu, behi edo ardi esnearekin, Ibaski et Ekia.izenekin salduak direnak. Gure jakitateak eta erabiltzen ditugun ekoizkinen kalitateak, eztitasuna, delikatasuna eta guritasuna ekartzen die.\nProduktu sorta oso bat proposatzen dugu, hauen barne behi esnearekin egin jogurtak, lurrunean egosiak edo nahastekatuak, ardi esnearekin egin jogurtak, lurrunean egosiak, ardi esne mamia eta behi esnearekin edo ardi esnearekin eginiko gasna xuria. Mamia, Gaztanbera ere deitzen dena, Euskal Herriko gasna fresko berezia da. Sasoineko produktua da, arta anitz eskatzen duena, eta hotzaren katearen errespetu zorrotza, ekoizpenetik jateko mementoa arte.\nHiru etxalderekin lanean ari gira, SARL Bastidarra egituraren kapitalan kide direnak, eta hauek digute esnea hornitzen. HVE, Mailarik goreneko ingurumen ziurtagiria erdiesteko bidean engaiatuak dira.\nHaien ardi esnearendako, GAOrik ez, ziloko bazkarik ez, bazka idorrak sistematikoki lehenetsiak dira kabalen bazkatzeko. Ongailuen erabilpena mugatua da, pestizidak erabiliak dira bakarrik zinez beharrezkoak baldin badira, puntualki eta gune zehatzetan.\nGisa berean, gogoeta orokor bat eramaiten dugu, gure jogurten paketatzeari buruz. Hola, gure ontziak kartoi birziklagarriz eginak dira, jakinez hori ohiz kanpokoa dela esnegintzan.\nSARL Bastidarra egituraren garapenak iraunkorra izan behar du. Eta hori maila guzietan : Sozial, ekonomia, eta ingurumen mailan.\nGure behiak Prim’Holstein. arrazakoak dira. Gure ardiak Manex buru gorriak dira, Euskal Herriko arraza bat.\nLan egiteko manera… kalitatea eta gustua …\nEsnea goizero heltzen da, egunean bertan deitzia izanik edo berantenik bezperan. Transformazio ekintza guziak bertan iragaiten dira : pasteurizazioa, hoztea, esne-altxagarrien eranstea… Ondotik, esnea landua eta paketatua da : edo ontzietan ezarria eta hartzitua, edo hartzidura ontzi batean ezarria, eta biharamunean nahastekatua. Esne osoa bakarrik lantzen dugu, ez dena homogeneizatua izan ez eta ere estandarizatua. Esnean den gizenak naturalki jogurtaren gainean mintz mehe bat sortzen du, kalitate seinale dena.\nAzterketak egiten ditugu maila guzietan : Esnea errezibitzean, eguneroko garbiketak egitean, egunero azterketa organoleptikoak egiten ditugu gure produktuetan, eta azterketa bakteriologikoak hilabetero gure produktu bukatuetan.\nGure esne altxagarriak eta errezetak aditu batzorde batek hautatu eta baieztatu ditu, sukaldaritzako profesionalak biltzen zituenak, eta hauen barne Guide Michelin sailkapeneko izardun bat.\nEta jateko epemuga? Gure produktuek 30 eguneko iraupena dute, jogurtentzat eta 12 egun mamiarentzat, fabrikatze egunetik goiti.\nBastidarra - Euskal Herriko eskuz eginiko jogurtak - Z.A Etxecolu - 64520 Bardos - 05 59 03 23 70 Réalisation Bi Communicaion


Donostia Zinemaldia :: Designing Woman\nBere adina eta jatorria isilean gorde zituen Minnelli Lester Anthony izenez jaio zen 1903an Chicagon barietate-artista familia baten baitan, eta umetatik gurasoekin lan egin zuen. Emanzipatu zenean bere aita Vincent-en izena latinizatu eta beretzat hartuta, Broadwayra joan zen. Agertokietan urteak eman ondoren, Metro enpresak kontratatu zuen eta Panama Hattie (1942) filmaz zuzendaritzari ekin zion. Konpainia horretan 38 pelikula (musikalak, komediak eta dramak) filmatu zituen. Gigi (1958) filmarekin Oscar bat irabazi zuen. Judy Garlandekin izan zuen harremanaren fruitu da Liza Minnelli (1946), bere alaba.


“Soinu Berriak” lehiaketaren II. edizioa - Nontzeberri\nHasiera/MUSIKA/“Soinu Berriak” lehiaketaren II. edizioa\nBilboko BBK Aretoak musika arloan lehen urratsak ematen ari diren gazteei laguntza eskaini nahi die, eta horretarako, BBK Soinu Berriak musika-taldeentzako lehiaketaren bigarren edizioa martxan jarri du. Taldeen originaltasuna, nortasuna, potentziala, talentua eta karisma sarituko dira.\nLehiaketa honetan Bizkaian erroldatutako artistek parte hartu dezakete eta parte-hartzaileek ez dute kontratu diskografikorik indarrean eduki behar. Lehiaketan musika-genero guztiak (rock-a, pop-a, soul-a, R&B-a, hip hop-a, trap-a, elektronika, surf-a, garajea, folka, metala…) onartuko dira.\nTalderik onenek BBK Live jaialdiaren 2020ko edizioan emanaldia eskaini ahal izango dute, estudioan grabatutako 4 abestiko EP delako diskoa eta bideoklipa egitea lortzeko aukerarekin batera. Gainera, “musika-industriari, egile-eskubideei eta musika-proiektuen sustapenari buruzko ezagutza handitzeko eta horren inguruko aholkularitza jasotzeko programa batean parte hartuko dute”.\nBBK Soinu Berriak lehiaketan parte hartzeko eskabidea bete behar da, eta gero soinuberriak@bbk.eus helbide elektronikora bidaliko da. Epea apirilaren 10ean amaituko da.\nEpaimahaikideek 12 artista edo musika-talde hautatuko dituzte, eta apirilaren 25ean, maiatzaren 9an eta 23an, eta ekainaren 13an, BBK Salan kontzertua egingo dute. Finala ekainaren 26an izango da.\nDatu guztiak: BBK


Maiatzaren 13an egingo da Gasteizko XI. Enplegu Foroa - Deia\nAurten online izango da\nMaiatzaren 13an egingo da Gasteizko XI. Enplegu Foroa\ndeia.eus 26.04.2021 | 16:21\nIgor Salazar eta Manoli Igartua, Gasteizko XI. Enplegu Foroaren aurkezpenean. UPV/EHU\nIgor Salazar eta Manoli Igartua, Gasteizko XI. Enplegu Foroaren aurkezpenean.\nBILBO. Hemen da Gasteizko Empleo Gune foroaren edizio berri bat. Aurten, koronabirusaren pandemiak eragindako egoera dela eta, online egingo da. Hala ere, astearte honetan, hilak 27, irekiko da foroan parte hartzeko izena emateko epea. Jardunaldi nagusia maiatzaren 13an ospatuko da.\nUdalak eta UPV/EHUko Arabako Campusak antolatu dute Gasteizko XI. enplegu foroa, eta astelehenean goizean aurkeztu dute prentsaurrekoan, Enplegu eta Prestakuntzako zinegotzi Iñigo Salazarrek UPV/EHUko Arabako Campusarek eta UPV/EHUko Arabako campuseko errektoreorde Manoli Igartuak.\n"Empleo Gune birtualki egiteak enpresa askok parte hartzea ekarri du, inoiz baino gehiago dira, eta horrek interakzio gehiago izatea eta lana aurkitzeko aukera areagotzea ekarriko du. Gasteiztar askok enplegua galdu du pandemiaren ondorioz; horregatik inoiz baino garrantzitsuagoa da ekimen hau" azpimarratu du Enplegu eta Prestakuntzako zinegotziak.\nUPV/EHUko Arabako campuseko errektoreordeak adierazi duenez, "Enplegu Foro hau lana aktiboki bilatzen duten pertsonei informazioa, tresnak eta beste baliabide erabilgarri batzuk emateko aukera gisa ulertu genuen bi erakundeok hasieratik. Beraz, Empleo Gune, guztiaren gainetik, ikasleak, profesionalak, enpresak eta erakunde publikoak elkartzeko gune bat da, batez ere gazteen enplegagarritasuna sustatzeko pentsatutako gune bat".\n"Edizio honetan hiru berritasun azpimarratu nahi nituzke. Alde batetik, zibersegurtasunari buruzko informazio saioak, erabateko gaurkotasuna duen gaia, eta enpresen, eta, oro ha, gailu elektronikoak erabiltzen dituzten pertsonen interesekoa guztiz. Bestetik, hezkuntza eta lan arloko orientazio-profesionalei zuzenduriko jardunaldi teknikoa, eta, azkenik, lana bilatzen laguntzeko banakako elkarrizketak, aurten streaming bidez", esan du Igartuak.\n"Teknologia berriak erabiltzeko zailtasunak dituzten taldeen parte hartzea sustatzeko, antolakuntzak bi areto gaituko ditu CETICen, Interneten sartzeko baliabiderik edo plataformak eskaintzen dituen aukerak baliatzerik ez dutenentzat. Zerbitzu horretan teknikari laguntzaileak egongo dira laguntza ematen", nabarmendu du Salazarrek.\nEHUk haurtzaroko nutrizioari buruzko gida praktikoa argitaratu du.


EAJ-PNVK Agustina Otaola omenduko du Madalenetako X. Haurren Krosean\nOhitura osasungarriak sustatzea eta kirola eginez haurrek ondo pasatzea helburu duen lasterketan parte hartzera animatu dituzte jeltzaleek errenteriako neska-mutikoak. Aurtengo omenaldiak helburu bikoitza betetzen du, Agustina Otaolaren kirol ibilbidea aintzatestea eta emakumezkoen kirola bistaratzea.\nErrenteriako EAJ-PNVk prentsaurreko bidez aurkeztu du gaur urtero antolatzen duen Madalenetako Haurren Krosaren X. edizioa eta aurtengo omenduaren izena ezagutzera eman du.\nUrtero bezala, Errenteriako EAJ-PNVk antolatutako haur krosa ospatuko da Madalenetan, uztailaren 24ean. Elixabete Murua, Errenteriako EAJ-PNVren Uri Buru Batzarraren lehendakariak azaldu duenez, lasterketa 3 mailatan banatuko da: txikienak (2008-2009 artean jaiotakoak), kimuak (2006-2007) eta haurren mailakoak (2004-2005). Txikienek 850 m. egingo dituzte, kimu edo alebinek 1000 m eta azkenik, haurren mailakoak 1500 metrotan arituko dira lasterketan hiri erdigunetik. “Batzoki paretik irtengo dira, Koldo Mitxelena plazan, 12:00etan eta beste urteetan bezala, aldagelak ezarriko dira Batzokian parte hartzaileentzat” jakinarazi dute. Lasterketa antolatzaileek sariak banatuko dizkiete garaileei eta sari banaketarekin batera Agustina Otaolari omenaldia egingo zaio.\nErrenteriako EAJ-PNVk urteak daramatza kirolaren aldeko autua eginez herriko kirol talde eta kirolariak omentzen, helburu hartuta haien lana eta ibilbidea balioan jartzea eta Errenteriako kirolaren alde egiten duten ahalegina aitortzea. Aurten jeltzaleek Agustina Otaola omenduko dute, ez bakarrik bere kirol ibilbideagatik, emakumezko kirolarien erreferente gisa ere bai, gaur egun, oraindik, emakumezkoen kirola gizonezkoenaren aldean ezkutuan geratzen baita.\n“Agustina Otaola Errenterian jaio zen 1931an eta txikitatik bere anaia Victorianorekin pilotan aritzen zen, lehenik familiaren negozia zegoen eraikinaren paretan eta aurrerago Errenteriako Batzoki zaharreko frontoian. Oso gazte joan zen Madrilera, 14 urte besterik ez zituela, han raketan aritzen ziren 4 izeba baitzituen eta 15 urterekin raketista profesional bezala debutatu ondoren, arrakastaz beteriko kirol ibilbidea izan zuen 41 urterekin erretiratu zen arte. Agustinak Madrilen jokatu zuen batez ere, baina baita Bartzelonan eta Habanan ere. Frontoi gehiagotan jolasteko eskaintzak izan zituen, tartean Mexikon, azkenean han jokatzeari uko egin bazion ere. Karakter gogorreko emakumea, lankideren batekiko justua ez zen jarreraren bat sumatzen bazuen, dudarik gabe egiten zuen bere alde. 2015eko madalenetan, Udalaren aldetik merezitako omenaldia jaso zuen eta omenaldi horrekin bat egiten dugu guk ere alderdi bezala. Geroztik, Errenteriako frontoiak bere izena darama, honetan ere aitzindari bihurtuz, bere izena daraman frontoia duen lehen emakumea izan baita. Frontoi horretan jokatzen du, gainera, Batzokiko Kirol Taldeak, gure pilota taldeak” azaldu du Elixabete Muruak.\nJeltzaleek adierazi dute Errenteriako EAJ-PNVk urtero antolatzen duen lasterketak helburu bikoitza duela aurtengoan, haurren artean ohitura osasungarriak sustatzea eta kirola praktikatuz, jaien baitan, haurrek ondo pasatzea eta gainera, Agustina omenduz emakumezkoen kirola bistaratzea eta kirola praktikatzen duten neskatoentzat erreferente bat erakustea.\nJeltzaleek, Errenteriako neska-mutiko guztiak lasterketan parte hartzera animatu dituzte. Lasterketaren amaieran, indarrak berreskuratzeko, “luntxean” jaki goxoak ere izango dituztela jakinarazi dute. Parte-hartzaileek, egun berean, 10:00etatik aurrera izena eman ahal izango dute Batzokian eta bertan lasterketarako kamisetak banatuko zaizkie.\nAzkenik, EAJ-PNVk, eskerrak eman nahi izan dizkie laguntza eman duten erakunde eta komertzio guztiei: Ayestaran bitxitegia, Iparbus, Super BM, Frutas Rosarito, Bar Juli, Irrintzi taberna, Batzokia jatetxea, Errenteriako Udala eta bereziki, antolakuntzan asko laguntzen gaituzten Club Atlético Renteria-ri.


Kakao-kremadun Hacendado croissanta erretiratzea - Mercadona\nSiro Taldeak hau jakinarazi dio Mercadonari: erretira dezala supermerkatuetatik kakao-kremadun Hacendado croissanta (375 gramoko zorroa), kontsumo-data hobetsia 2018/09/16tik 2018/10/6ra duena (azken data ere barne dela), etiketaren akats bat dela eta. Izan ere, ale horien etiketak ez du zehazten produktuak esnea eta/edo esnekiak dituela, normalean hala jakinarazten duen arren.\nKatalunia, Murtzia, Balear Uharteak eta Valentziako Erkidegoa erkidegoetako supermerkatuei ez die eragin produktuaren erretiratzeak.\nValentziako Erkidegoko osasun-agintaritzarekin elkarlanean ekin diogu erretiratze horri, horrelako egoeretarako adostua dugun lankidetza-hitzarmenari jarraikiz.\nHonenbestez, honako hau adierazten dugu:\nAipatutako kontsumo-data lehenetsiak dituzten produktuak dauzkaten bezeroen esanetara daude Siro Taldea eta Mercadona. Bezeroek gure kateko edozein dendatan utz ditzakete produktuak, eta berehalakoan itzuliko zaie dirua.\nErabat segurua da produktua esnearekiko alergia edo intolerantzia ez dutenentzat.\nZalantzarik edo galderarik izanez gero, deitu Siro Taldearen bezero-arretarako telefonora (900 100 149) edo Mercadonakora (900 500 103). Halaber, bi konpainien webguneetan ere eskuragarri dago informazioa.\nBarkamena eskatzen die Siro Taldeak bere produktuen kontsumitzaile diren bezero guztiei, eragin zaizkien eragozpenak direla eta.


Ongi etorri gurasoon blogera! | Udaberri guraso elkartea\n← Festa eta aldarrikapena\nLOMCEri, EZ! →\nBertsolaritzari buruzko azalpenak ikasleei\nXabier Munibe Ikastolaren hezkuntza proiektua aukeratu dugu gure seme-alabentzako, proiektu eraikitzailea eta sendoa dela uste dugulako. Guraso bezala, gure zeregina eta ardura da proiektu horretan parte hartzea. Bide horretan, blog hau erreminta lagungarria izango delakoan gaude. Udaberri eta Indarlan Guraso Elkarteek egiten dituztenen berri emango dugu plaza honetan. HH-LHko eta DBHko organo gorenen berri, ere bai.; lantzen diren gaiak, hartzen diren erabakiak, antolatzen diren ekintzak … horien guztien bozgorailu izango da webgune hau. Guraso guztiei irekitako bloga da; sarritan, eskola atariko solasaldietan gelditzen diren kezkak eta gogoetak hona ekarri nahi ditugu.\nEskolaz kanpoko ekintzen berri ere emango dugu; dantza, antzerkia, bertsolaritza, kirola … gure seme-alabek parte hartzen duten ekintzen berri emango dugu. Ordutegiak, emaitzak, ikuskizunak, jaialdiak, helburuak eta bestelako informazioa topatuko duzu blogean. Hau guztia lortzeko, noski, ahalik eta guraso gehien bidelagun izatea espero dugu. ONGI ETORRI!\nKategoria: Orokorra Etiketak antzerkia, bertsolaritza, bloga, dantza, gogoetak, guraso elkartea, gurasoak, helburuak, ikaskirol, kezkak, oog, xabier munibe ikastola. Gorde lotura.


PPR Tee Hornitzaileak eta Fabrikatzaileen Txina - Fabrika prezioa - Sunplast\nHasiera > Produktuak > PPR hodiak eta burdineria > PPR kanalak > PPR Reducing Tee\nDIN8077 / 8078 PPR estandarra murriztuzko ur-iturgintza egiteko; berogailua, PN25-110mm-tik bitartekoa, PN25 aukeran, kolore berde / gris / zuriak aukeratzeko, 15 urteko kalitate bikainak sortutakoak, handizkako prezio eta prezio lehiakorragoak lortzeko; gonbita egin daiteke. Jarri harremanetan gurekin PPL Reduzioaren xehetasun gehiagorako SUNPLAST !!!\nPPRhodien burdineriari buruz\nPPRhodiak eta ontziak polipropilenozko ausazko kopolimeroz ekoizten dira. 3. mota ere deitzen zaie. Iturgintza beroa eta hotza erabiltzeko 50 urte baino gehiagoko bizitza osagai fidagarri bihurtu dira.\nUr-iturgintza egiteko materialik onena bezala, PPRhodien burdineriaren abantailak asko daude:\nâ € »Lan-presio altuko errendimendu ona: PPRhodien burdineria max. Ur 95. ur beroa.\n- Ez da isurketa: PPRhodien burdineria bero fusioarekin lotuta daude. Junturak presio handiagoa izan dezake kanalizazioa bera baino.\nSUNPLAST PPRhodien burdineria DIN8077 / 8078 ISO 15874 alemanen estandarren arabera fabrikatzen dira, 20 mm eta 110 mm arteko neurriekin. 95â‚¬ arteko tenperatura nabarmena eta 25 barra arteko presioaren balorazioa, PPRhoditeria sistema irtenbide ezin hobea da aplikazio ugarirentzat:\nSUNPLAST konpainiak 20 mm-tik 110 mm arteko PPRkanalizazio burdinien tamaina osatzeko gai da: akoplamendu berdina, akopea murriztea, akoplamendua, akoplamendua, ukondoa 90, ukondoa 45, ukondoa. , emakumezkoen kamiseta, gizonezkoen kamiseta, balbulak ...\nPPRreducing tee can be provided from 20-63mm in green/white/grey colors, with pressure rating of PN25 barra:\nT 110Ã — 32\nHot Tags: PPR murrizteko kamiseta, Txina, hornitzaileak, fabrikatzaileak, fabrika, fabrika, prezioa, erosi, Txinan egina\nPN25 PPR Tee murrizteaPPR murrizteko kamisetaPPR berdea TxikituPPR kamiseta erreduktoreappr burdineriappr hoditeriaPPRC egokitzeaPolipropilenozko burdineriaur beroa ppr hodia


Zu hemen zaude: Parte Hartutakoak Arrakasta kasuak S21sec S21sec enpresari buruzko informazioa\nS21sec, segurtasunarekin konprometituta.\nS21sec 2000an sortu zen helburu argi batekin: aktibo digitalak babestea online iruzurrari eta zibersegurtasunaren erasoei garaiz eta era arrakastatsuan erantzun ahal izateko.\nSegurtasuna gizartean konfiantza sortzeko bitarteko moduan ikusiz, urteetan zehar enpresa eta erakundeen informazio-sistemak ziurtatzera enfokatutako produktu eta zerbitzu sorta zabala garatu dute.\nEz da soilik arriskuaren kudeaketa globalean zentratzen, prebentzioan ere lan egiten du. Esparru horretan, S21 sec enpresak zibersegurtasunaren eredu berri baten alde egiten du non formakuntza eta ziurtagiriak oinarrizko elementuak diren.\nS21sec enpresak ikerketaren eta garapenaren alde ere egiten du, arlo honetan urteroko aurrekontuaren % 25a inbertituz. Horren adibidea da zibersegurtasunean espezializatutako Europako lehenengo I+G+b zentroa sortzea, teknologiarik berrienak babestea helburu duten laborategiekin. Haien bidez S21sec enpresak abangoardiazko proiektuak gauzatzen ditu.\nS21sec sortu zenean zortzi pertsonaz osatuta zegoen. Egun, segurtasunean adituak diren, zertifikatuta dauden eta nazioartean aitortuta dauden 300 espezialistak proiektuak garatzen dituzte 26 lurraldetan, Dow Jones Eurotoxx 50 delakoaren enpresen % 20an eta ia IBEX35aren enpresa guztietan, S21sec-en bezeroak baitira.\nZifrak / Une garrantzitsuak\n2000 - S21Sec sortzen da.\n2006 - Segurtasun konponbideak ikertzeko Europako lehenengo I+G+d zentroa abian jartzea. Lehenengo 24x7 Segurtasun Eragiketen Zentroa sortzea. Sodena sartzea.\n2007 - S21sec Espainian eta nazioartean hedatzeko estrategia abiarazten da (Mexikon eta Londresen bulegoak irekitzen ditu).\n2009 - Gartnerrek S21sec phishingaren kontra borrokatzen duten munduko bost enpresetako bat dela aitortzen du.\n2011 - S21sec enpresak CAPER proiektua gidatzen du krimen antolatuaren prebentzioan lan egiten duten segurtasun agentzia nagusiekin elkarlanean.\n2012 - Lookwise sortzen da S21sec enpresaren teknologia merkatu globalera eramateko segurtasuneko konponbideen enpresa moduan. Sodena ateratzea.\n2013 - S21sec Europako puntako segurtasun enpresekin bat egiten du Zibersegurtasunerako Europako Taldea osatzeko (EuropeanCyber Security Group –ECSG).\nSegurtasunaren eta ikerketaren aldeko apostu bat\nS21sec enpresan beti seguritate kontrolatu, adimentsu eta orekatu baten alde egin dugu, enpresei haien helburu estrategikoak betetzea eta pertsonei, konfiantzazko eta lasaitasuneko inguru digital batean garatzea eta heztea ahalbidetuko diena.\nEz dugu inoiz ahazten erakundeentzat funtsezkoak diren informazio-sistemak zaintzea gure lanaren mende dagoela eta maxima horrek zibersegurtasunaren alorrean nazio mailan eta nazioaretan erreferente egin gaitu.\nSodenaren parte-hartzeak kontsolidatzen lagundu zigun eta ezberdintzen gaituen osagaietako batean, ikerkuntzan, aurrerapausoak egiteko bultzada eman zigun. Noski, ez dugu ahazten oso prestatuta eta espezializatua dagoen kapital humano baten laguntza izan dugula.\nS21sec enpresaren CEO eta fundatzailea


Ingurumenari buruzko informazioa eskatzea - Ingurumenari buruzko informazioa - Euskadi.eus\nIngurumenari buruzko informazioa eskatzea\nNork eskatu ahal du ingurumenari buruzko informazioa?\nZeintzuk dira pertsonei dagozkien eskubideak?\nNork du ingurumenari buruzko informazioa emateko betebeharra?\nZeintzuk dira agintari publikoen betebeharrak?\nNola egin ingurumenari buruzko informazioa jasotzeko eskaera?\nAgintari publikoek beti eman behar dute erantzuna\nZein kasutan ukatu daiteke ingurumenari buruzko informazioa?\nAgintari publikoek ingurumenari buruzko informazioaren truk kobratu al dezakete?\nEdozein pertsonak eska dezake administrazio eta erakunde publikoen esku dagoen ingurumenari buruzko informazioa, baita funtzio eta zerbitzu publikoak egikaritzen eta eskaintzen dituzten erakunde pribatuen esku dagoena ere. Pertsona orok du ingurumenari buruzko informazioa eskatzeko eskubidea, baita hiritartasun gabekoek edota egoiliarrak ez direnek ere. Pertsona guztiek dute ingurumenari buruzko informazioa eskuratzeko eskubidea; berdin dio atzerritarra izan edota leku batean zein bestean bizi.\nIngurumenari buruzko informazioa eskatzen duenak ez du zertan adierazi informazio hori eskatzeko arrazoia ezta interesa ere.\nAgintari publikoen esku dagoen ingurumenari buruzko informazioa eskuratzeko eskubidea dugu, inolako azalpenik eman beharrik gabe.\nLegeek ematen dizkiguten eskubideei eta horiek modu egokian egikaritzeari buruzko informazioa emateko eska diezaiekegu. Baita informazioa bilatzeko laguntza ere.\nEskatutako informazioa legeak ezartzen duen gehieneko epean jasotzeko eskubidea dugu.\nInformazio zein modu edo formatutan lortu nahi dugun aukera dezakegu: formatu elektronikoan (Excel, Word, pdf, shape, jpg,…), paperezko kopian, CD bidez, etab.\nInformazioa, zati batez edo osorik, ez emateko arrazoiak zeintzuk diren jakin dezakegu; baita erantzuteko epea luzatzearen arrazoia edota informazioa eskatutako formatuan eman ez izanari buruzkoa ere.\nJasotako informazioaren truk zenbat eta zein kasutan ordaindu behar dugun jakiteko eskubidea dugu (tasa eta prezio publikoen zerrendaren arabera).\nIngurumenarekin lotutako kontsultak egiteko, Udalen, Aldundien edota Eusko Jaurlaritzako ingurumen sailetara jotzea da ohikoena; hala ere, badira informazio hori sortu eta emateko gaitasuna duten bestelako administrazio nahiz erakunde publiko eta pribatuak ere. Agintari publiko guztiek dute, beraien jarduera-eremua edozein izanda ere (industria, energia, garraioa, osasuna, nekazaritza edota beste edozein), beraien esku dagoen ingurumenari buruzko informazioa emateko betebeharra.\nLegeen arabera pertsonek dituzten eskubideei buruzko informazio egokia ematea, bai eta eskubide horiek egikaritzeko bideei buruzkoa ere.\nIngurumenari buruzko informazioa lortu nahi dutenei laguntza ematea eta, ahal den neurrian, horren inguruko aholkularitza eskaintzea.\nAgintari publikoen zerrenda bat eratzea, bakoitzak duen informazioa kontuan hartuta. Zerrenda horiek publikoak dira, eta gutxienez agintari publiko horiek guztiak bateratzen dituen zerrenda bat egon behar du Autonomia Erkidego bakoitzean.\nInformazioa eskuratzeko Interneten erabilera sustatzea.\nIngurumenari buruzko informazioaren eskaerak tramitatu eta ebazterakoan bizkortasun-printzipioa bermatzea.\nAhal den neurrian, informazioa eguneratua, zuzena eta konparatzeko modukoa izan dadila bermatzea.\nIngurumenari buruzko informazioa eskuratzeko eskubidea modu efektiboan egikaritu ahal izateko neurriak hartzea; horien artean, gutxienez, jarraian aipatzen diren neurrietatik bat egon beharko da:\nIngurumenari buruzko informazio zerbitzuak hornitzea.\nInformazio horren kontsultarako bideak sortu eta mantentzea.\nErregistroak, ingurumenari buruzko informazioa jasotzen duten zerrendak edota informazio-puntuak sortzea; horiek, modu argian zehaztu beharko dute non aurkitu daitekeen eskatutako informazioa.\nEskatzailearen izen-abizenak, eta jakinarazpenetarako lehenetsi den modua edota helbidea.\nEskaera: argia, zehatza eta arrazoizkoa. Galdera zabal edo orokorregiak egitea saihestu behar da. Informazio jasotzeko modua edota formatua zehaztu daiteke.\nLekua eta data.\nEskaera zuzenduta dagoen organo, zentro edo unitate administratiboa. Eskaerak ebazteko eskumena duen agintari publikoari igorri behar zaizkio, hau da, eskatutako informazioaren jabe den erakundeari.\nkasuan kasuko administrazioorganoetako erregistroak.\nedozein administrazio-organoren erregistroak: Estatuko Administrazio Orokorrekoak, Autonomia Erkidegoetako edozein Administraziokoak, edo Tokiko Administrazioa osatzen duten erakunderen batekoak (baldin eta dagokion hitzarmena izenpetu bada).\nEspainiak atzerrian dituen ordezkaritza diplomatiko edo kontsuletxeetako bulegoetan.\nposta elektronikoz, faxez, Web postontzien bidez, etab.\nIdatziz ez ezik, ahoz ere eska daiteke informazioa (telefonoz edo aurrez aurre). Hala eginez gero, zurekin hitz egin duen pertsonaren izena, data, eta zer eskatu duzun apuntatzea gomendatzen da. Eskabidea jasota uzteko, erabilgarria izan daiteke eskaria ahoz egin ostean posta elektroniko bat bidaltzea, hitzartu diren baldintzak baieztatuta gera daitezen.\nEusko Jaurlaritzari zuzendutako eskaerak egiteko, euskadi.eus gunean Kontaktua erlaitza sakatuta, buzoi orokorrean (eskatzaileak ez du bere burua identifikatu behar) nahiz Informazio publikorako sarbidean sar zaitezke. Azkenengo horretan esakaera sartzeak prozeduraren hasiera hasten du eta horretarako ziurtagiri elektroniko baten bidez identifikatu beharra dago. Kontaktua atalean telefonoz eta aurrez aurre egiteko informazioa ere ba dago.\nArau orokorra informazioa zabaltzearen aldekoa izan behar da. Agintari publikoek, modu argian zehaztutako kasu konkretuetan baino ezingo dute ukatu ingurumenari buruzko informazioa.\nInteres publikoek nagusitu behar dute interes pribatuen gainetik.\nEzin daiteke ingurumeneko emisioei buruzko informazio-eskaerarik ukatu.\nIngurumenari buruzko informazioa zati batez emango zaio eskatzaileari, baldin eta eman beharreko informazioa bereizteko moduan badago, hau da, ukatutakoa eta gainerakoa.\nErantzuteko epea, eskabidea eskudun agintari publikoaren erregistroan jasotzen denetik hasiko da zenbatzen. Ingurumenari buruzko informazioa, albait arinen eman beharko da, hau da, hilabeteko epean, beranduen jota.\nEpea bi hilabete luzatu ahalko da; horrez gain, luzapen horren berri eman beharko zaio informazioa eskatu duenari, bai eta luzapena justifikatzen duten arrazoiak ere.\nAgintari publikoak modu desegokian egindako informazio-eskaeraren bat jasotzen duenean ahalik eta lasterren eta, gehienez jota, hilabeteko epea agortu aurretik, eskatzaileari eskaera zehazteko eskatu eta horretarako laguntza emango dio.\nAgintari publikoek ahalik eta lasterren eta gehienez hilabeteko epean jakinarazi behar diote eskatzaileari eskatutako informazioa ukatu egin zaiola, osorik edo zati batez; era berean, uko horren arrazoiak ere eman beharko zaizkio.\nJakinarazpena idatziz edota elektronikoki egingo da, baldin eta eskaera idatziz egin bada, edo hala eskatu bada. Jakinarazpenean errekurtsoa jartzeko prozedurari buruzko informazioa ere jaso beharko da.\nInformazioa, eskatutako modu edota formatua ez den beste batean eman daiteke kasu hauetan bakarrik:\nInformazioa dagoeneko beste modu edota formatu batean eman denean, eta hori eskuratzea errazagoa denean. Kasu horretan, agintari publikoak eskatzaileari jakinarazi beharko dio, non eskura dezakeen informazio hori, edota zuzenean igorri beharko dio, eskura dagoen formatuan.\nAgintari publikoak informazio hori eskatutakoa ez den beste modu edota formaturen batean ematea erabakiz gero, behar bezala justifikatu beharko du.\nAgintari publikoak eskatutako informazioa ez duenean\nInformazio hori duen agintari publikoari eskaria igorri behar dio, eta horren berri eman beharko dio eskatzaileari.\nHori egitea ezinezkoa denean, zuzenean eskatzailea informatu, eta eskatutako informazioa lortzeko zein agintari publikorengana jo behar duen esan beharko dio.\nEskatutako informazioa ez dagoenean agintari publikoaren edota horren mendeko beste erakunderen baten esku.\nEskaera ez denean arrazoizkoa, esaterako, eskatutako informazioaren bolumenak administrazio-zerbitzuak kolapsatzen dituenean.\nEskaera orokorregia bada, hau da, eskatzaileari aholku eta laguntza emateko ahaleginak egin arren, agintari publikoak eskatutako informazioa zein den zehazki identifikatzeko arazoak dituenean.\nEskaera prestatze bidean dagoen materialari edota bukatu gabe dauden dokumentuei buruzkoa bada: agintari publikoa aktiboki lantzen ari den zirriborroak, behinbehineko datuak, etab. Ukoa arrazoi horretan oinarritutakoa bada, uko horren jakinarazpenean adierazi beharko da zein den material hori prestatzen ari den agintaria; era berean, prestaketa hori bukatzeko aurreikusi den denbora ere jakinarazi beharko da. Esaterako, zentral nuklear batean egindako ikuskaritzaren emaitza ez da prestatze bidean dagoen dokumentua, informazio osoa baizik; horrela ebatzi dute Auzitegiek.\nEskaera barne-komunikazioei buruzkoa denean, emandako informazioaren interes publikoa handiagoa denean salbu.\nEskatutako informazioa emateak honakoen gain eragin negatiboa izan dezakeenean:\nJabetza intelektual eta industrialeko eskubideak: patenteak, merkataritzako markak, diseinuak, copyright.\nMerkataritzako eta industriako izaera duten datuen konfidentzialtasuna: industriako sekretuak, sekretu estatistikoak, sekretu fiskala.\nDatu pertsonalen izaera konfidentziala: helbideak, kaltetuen izenak, NAN, etab.\nInformazio horren bidez beste pertsona baten eskubide eta interesak kaltetzen direnean, borondatez eman denean, betiere. Norbanakoek agintari publikoei nahitaez eman beharreko informazioa beti izango da eskuragarria.\nEskatu den informazioak aipatzen duen ingurumenaren babesari kalte egiten dionean. Modu berezian, mehatxupean dauden espezieen kokalekuari edota espezie horien ugalketa-lekuei buruzkoak.\nAgintari publikoen prozeduren konfidentzialtasunari, konfidentzialtasun hori Lege-mailako arau batean aurreikusita dagoenean.\nProzedura judizial bati lotuta dauden auziei, edota epaitegietan izapidetze bidean daudenei.\nNazioarteko harremanei, defentsa nazionalari edota segurtasun publikoari.\nBai, baina kobratzen den zenbatekoa arrazoizkoa izan behar da. Horren arabera, eta arau orokor gisa, kobratzen den zenbatekoak ez du gainditu behar materiala produzitzeko kostu-errealari dagokion zenbatekoa.\nAgintari publikoek jendearen eskura jarri beharko dituzte ingurumenari buruzko informazioa eskatzeagatiko tasa, prezio publiko nahiz pribatuen zerrenda, bai eta ordaindu beharrik ez dagoen kasuak ere.\nZerrenda edo erregistro publikoak (agintari publikoen zerrenda, agintari publikoen esku dauden ingurumenari buruzko informazio-zerrendak edo erregistroak, edota informazio puntuak) ikustea doakoa da, bai eta eskatutako informazioa in situ aztertzea ere.\nErreklamazioak egin daitezke administrazio publikoen aurrean eta epaitegietan. Horrez gain, Arartekoan eta Europar Batasunean.\nEskatutako informazio hori emateko betebeharra duen agintari publiko baten aldetik berariazko erantzunik egon ezean, administrazio-isiltasun bidez onartu dela ulertuko da. Isiltasun horrek, beraz, pertsona horri informazioa jasotzeko eskubidea aitortzen dio. Eskubide hori egikaritzeko, dagozkion prozedura judizialak erabili, eta zuzenean jo ahalko du administrazioarekiko auzien jurisdikzioko Epaitegien aurrera.\nEskatzaileak agintari publikoen aldetik erantzuna jaso arren, erantzun horri desegokia deritzonean, gora jotzeko errekurtsoa jar dezake, bai zuzenean erantzuna eman zuen organoaren aurrean, bai zeharka mailaz goragoko organoaren aurrean. Errekurtsoaren ebazpenarekin ados ez badago edota ebazpena epe barruan ematen ez bada, eskatzaileak administrazioarekiko auzibidera jotzeko aukera izango du.\nAgintari publikoak mailaz goragoko organorik ez duenean, bai zuzenean administrazioarekiko auzibidera jota, bai aukerako berraztertze-errekurtsoa jarriz informazioa eskatu zitzaion organo beraren aurrean. Azken errekurtso hori hilabeteko epean ebatzi eta jakinarazi beharko da; behin epe hori igarota, eta ez lehenago, jo ahal izango du eskatzaileak auzibidera.\nErakunde pribatu batek funtzio publikoak egikaritzen baditu, edota administrazio publiko baten agintaritzapean ingurumenarekin lotutako zerbitzu publikoak ematen baditu, erreklamazioa jarri ahal izango da aipatu administrazioaren aurrean.\nInformazioa eskuratzea, parte hartzea eta epaitegietara jotzea ingurumen arloan\nAzken aldaketako data: 2019/12/12


Arazo elektrikoak Etxarri Aranatzen - Etxarri-aranatz - Guaixe.eus\nArazo elektrikoak Etxarri Aranatzen\nIratxe Kontsumitzaileen Elkartea 2018-11-23 08:12\nIratxe Kontsumitzaileen elkarteak Etxarri Aranatzeko bizilagunek gutxieneko kalitate galdagarria duen horniketa elektrikoa izan dezaten lortu du. Dozenaka pertsona gerturatu dira Sakanako Udalaren Kontsumitzailearen Informaziorako Bulegora horniketa elektrikoaren urritasunak sortutako etenaldiak, potentzia arazoak eta matxurak azaltzeko.\nDirudienez, sare elektrikoak ez zuen kapazitate nahikorik zegoen energia-eskaerari aurre egiteko. Horregatik, zenbait kontsumitzaileren arabera, asteburuetan (eskualdeko industria metalurgikoaren ohiz kanpoko eskaerarekin bat etorriz) zenbait gailu elektrikoek ez zuten behar bezala funtzionatzen.\nHala, hozkailu, labe eta bitrozeramika-sukaldeek akatsak zituzten eta ez zuten zerbitzu egokirik ematen. Horrek guztiak adierazten zuen ez zegoela potentzia nahikorik eta tentsioa legeak baimentzen duenaren gainetik zegoela.\nLabe edo lehorgailurik gabe\nEgoera honen ondorioz, pertsona askok ezin zuen labearekin janaririk prestatu edo lehorgailurik erabili asteburuan zehar. Zenbait kasuetan, horniketaren irregulartasunek etxeko elektrotresnetan kalteak sortu zituzten, hala nola, hozkailu edo ikuzgailuetan.\nIratxek horniketaren kalitatearen arduraduna den banatzailearengana (Iberdrola) jo zuen horniketaren kalitatea eskariaren arabera egoki zedin beharrezko mantenu-neurriak eskatzeko. Aldi berean, jasandako kalteengatik kaltetutako bizilagun bakoitzarentzat kalte-ordainketa eskatu zuen.\nHorrelakoetan erreklamazioen bidea xamurra ez bada ere, oraingoan banatzaileak bere gain hartu zituen gertatutakoa eta bere ondorioak. Ez dugu atzendu behar zerbitzu egokia emateko ardura tokian tokiko banatzailearena dela Legea eta hornidura kontratuaren arabera.